
Hammeb, ki munkáival megnyitotta a törökök, ismeretét 
előmozdító tudományos kutatásokat, csak csekély részét ismerte 
a török irodalomnak, ahhoz viszonyítva, a mit ma, körülbelül 
hetvenöt évvel az oszmánok híres történetírója szereplése után 
ismerünk. Ma százra rug a régi hivatalos vagy nem hivatalos 
minőségben írt török történelmi munkák, krónikák száma, s ha 
Konstantinápoly könyvtárai, különösen a szultáni könyvtár meg- 
nyílnék a kutatók számára, az eddig ismert krónikák száma bizo- 
nyára tetemesen növekednék. A török történeti munkák e bő- 
sége mellett alig találunk egy-egy útleírást, holott a krónikák 
írói, kik hivatalosan, a szultáni udvar részéről bízattak meg a 
történt események feljegyzésével, szintén jártak azon helyeken, 
hol amaz események, hadjáratok, külföldi országok elfoglalása 
történtek. Éppen ezért nem szabad azt hinnünk, hogy az útle- 
írások majdnem teljes hiánya arra vezethető vissza, hogy az 
oszmánok nem tettek nagyobb utazásokat saját hazájukban és 
külföldi országokban. A történetírók utazási tapasztalataikat vagy 
elvétve, a sorok közé írták, vagy objektív módon csak a tárgy- 
hoz ragaszkodva meg sem említették azokat. 

« Keresd a tudományt, még ha Kína határán is van» vall- 
ják a mohamedánok ; ennek megfelelően nagy a száma az arab 
íróknak, kik mint kereskedők vagy tudósok a látott vagy hallott 
uti tapasztalataikat leírták. Az oszmánok csak egy nagy utazó- 
val dicsekedhetnek', de ennek érdemei sok tekintetben felérnek 
a török történetírókéval, mert nemcsak a « száraz betűvel befe- 
ketített » papirost másolta, de « saját lábaival bejárt)), saját sze- 
meivel látott dolgokról ír. 

EvLiJA Cselebi, kinek életéről alig tudunk néhány adatot 
összegyűjteni, a XVII. században élt. Körülbelül 1613-ban szü- 
letett Konstantinápolyban. Apja Debvis Mbhemed Zilli volt, ki 
EvLiJA szerint részt vett Szulejmán szultán magyarországi had- 

járatában, Szigetvár ostromában, a mint sokat látott öreg ember 
szivesen mesélt fíának és környezetének az elmúlt idők dicső- 
ségéről, és a látott vidék szépségeiről. Ez adhatta meg az első 
impulzust EvLiJA későbbi terveinek. Szép hangja volt EvLuinak, 
s e réven került húsz éves korában a szultán elé, hová az Aja 
Szófia dsámiból hívták. A szultán kérdéseire oly ügyesen felelt> 
hogy megnyerte a kegyes felség tetszését, ki prémmel ajándé- 
kozta és nedim és musáhibhÁ (társalkodóvá) tette. (1633 körül.) 
További életéről ismét hallgat egyideig a krónika. Ibrahim szul- 
tán alatt részt vett annak hadjárataiban és mint müezzin, majd 
vmam bejárta Kisázsiát, Sziriát, Egyiptomot és hivatalos külde- 
tésben Perzsiát. IV. Mehemed uralkodása idejében a bécsi kül- 
döttség tagja volt és bejárta Németországot, Ausztriát, Magyar- 
országot, Hollandiát, Svédországot, Lengyelországot, Oroszorszá- 
got, és a Krim félszigeten át tért vissza Konstantinápolyba. 
(1660—1664). 

Hogy később híres és nagy emberré lett, azt születési 
auguriumnak tartotta. Már csecsemő korában sokat vártak tőle 
ismerősei és rokonai, kik közül a «hos8zúhajú» (kisüddr) Mehe- 
med efendi bárddal ajándékozta meg azon óhajjal, hogy semmi 
félelem szívét meg ne támadja, piszok és szeny lábaihoz ne 
érjen. Egy mevlevi sejkh a légbe emelte, s kérte Allahot, hogy a 
kisded repülő sárkányuk legyen. Kegyelettel emlékszik meg erről 
az «alázatos szolga», Evlija, és nem felejii el, hogy az említett 
bárdot Lengyelországban, midőn egy falut kiraboltak, egy kapu- 
félfára akasztotta, miközben « kapzsiságra vetemedtek ». A gyau- 
rok azonban rajtok ütöttek és ők nagy zavarban hét napi futással 
Krímbe menekültek. A nagyhajú Mehemed efendi bárdja nem 
hagyta EvLuit békében; a következő évi lengyel hadjáraton 
véletlenül ismét abban a faluban tanyázott, s csodálatos módon 
a bárdja még a kapufélfán lógott. Ezzel az elbeszéléssel Evlija 
csak azt akarja bizonyítani, hogy a sors kegyeltje volt. 

Ily alapot kellett utazásainak is találnia. A nagyfelségtL 
IV. Murád khán uralkodása alatt bejárta a rózsakertű, éden- 
kerthez hasonló Konstantinápoly környékét, s ezalatt ért meg 
benne a vágy, egykor egy nagy utazást megkisérleni, a szülő és 
mester hatalma alól megszabadulván, a világot végigmérni. 
E czélért esedezett a nagy Allahhoz testi és lelki épségért, és 



mindig tisztaszívű dervisekkel társalgott, kiktől a hét vidék és 
a négyszögletű föld leírását hallgatta kegyes áhitattal, hogy 
majdan Egyiptomot, a szent földet, de még inkább Mekkát és 
a « megvilágított » Medinát fogja felkeresni. E czél eléréséért 
azonban nem csak álmodozott, hanem tanult is. Ékesen tudta 
magát törökül kifejezni, tanulta a nyugati műveltséget, latint, 
görögöt olvasott, s intelligencziájáról tanúságot tesz további 
életében a tudományok idegen, ellenséges népek nyelve iránt 
való érdeklődése. Száznegyvenhét nyelven, úgymond, tudta gon- 
dolatait kifejezni. Valószínűleg francziául, németül jól, bolgárul 
és magyarul tűrhetően beszélt, ezenkívül megértette magát len- 
gyelül, hollandul. Beális készültsége mellett vágyai és babonák 
is bátorították utazásra. Almában megjelent a próféta fényes 
kíséretével és lelkére kötötte, hogy járja be a világot és írja le 
a látottakat minden toldás nélkül igazán. így írja ezt Evlija 
művének különböző helyein. 

Mindez, a mit róla tudunk, de műve a tíz kötetre menő 
útleírás (sejahet-name) többet beszél. Több kézirat maradt fenn, 
egyet lezküdarban Pbrtev pasa könyvtárában a Szelimie dsámi- 
ban Őriznek, egy másik, mely újabb másolat a Royal Asiatic 
Society birtokában van.">^) A teljes mű kiadása még eddig nem 
sikerült, a nagyon is megrendszabályozott török viszonyok miatt. 
Ahmed Dsevdet hat kötetet adott ki, de csak az iszküdari kéz- 
iratot használta fel, s a szöveget sok helyen átalakította, mo- 
dernizálta. 

A tíz kötetben foglaltak a következők: 

I. kötet. Konstantinápoly története, az oszmánok által való 
elfoglalása, kegyes helyei, mecsetjei leírása, az akkor élt szul- 
tánok, alapítók megemlékezése, a korabeli főbb események, Szu- 
lejmán törvényei, Eumélia és Anatólia gazdasági felosztása, ve- 
zérek mecsetjei, medresék (jogiskolák), dar-ulhadis (hagyományt 
oktató iskola), tekke (dervis-ház), Laci-konyhák, kórházak, vezé- 



*) Néhány hét előtt Kunos Konstantinápolyban még a következő 
kéziratokat találta: Stambulban a Báb- Ali mellett levő Beáiz Aga könyv- 
tárában a teljes művet, és az első két kötetet Halis bejnek magánkönyv- 
tárában. Az Asiatic Society kéziratát E. G. Brownb szívessége folytán 
összevethettem helyenkint a konstantinápolyi kiadvány szövegével; a kéz- 
irat szövege lényegtelen nyelvi és formai eltérést mutat csak fel. 



rek és előkelők palotái leírása. Továbbá a karavánszállásokat, 
kutakat, fürdőket írja le, azonkívül érdemlegesen felsorolja IL 
Szulejmántól Ibrahim szultán uralkodásáig élt vezéreket, tudóso- 
kat, nisanjt-kat (kanczellár) és Isztambol kézműveseit, czéheit."*^) 

IL kötet. Mudania, Brussza városokkal foglalkozik. Brusszá- 
ban székelt szultánok történetét adja, a mecseteket, türhéket 
(síremlékeket), vezéreket, előkelőket, tudósokat, költőket és az 
elhunyt nagyságok búcsújáró helyeit említi és írja le. Hasonlókép 
Brussza környékén fekvő faluk, Trabezont és Georgiát. 

in. kötet. EvLiJA uti tapasztalait Iszküdártól Szíriáig tar- 
talmazza. A látott országok története. Nikápoly, Szilisztria, Baba 
dáY, Filippopoly, Szófia, Adrianápoly városok leírása. 

IV. kötet. Isztamboltól Van-ig látottakat és Evlija külde- 
tését Perzsiába tartalmazza. 

V. kötet. Kurdisztan és Tokát, Lengyelország leírása. Kale- 
í-Szultanie, Galipolu, Moldva, Szlankamen, Belgrád, Temesvár, 
Velence, Kamingrad, Banjaluka, Üszküb városokban tapasztalt 
eseményeket és történelmét foglalja magában. 

VI. kötet. Magyarország, Németország.*"*^) 

VII. kötet. Ausztria, Krim, Kaukázus, Dest-Kipcsak. 

VIII. kötet. Krim eseményeinek folytatása. Kréta sziget, 
Szaloniki és Eumélia emlékei. 

IX. kötet. Isztamboltól Mekkáig és Medináig szerzett ta- 
pasztalatok. 

X. kötet. Egyiptom és hozzátartozó részeivel foglalkozik. 
A tizedik kötet végén Evlija e mondata található: 
Bevégeztetett a könyv Rehi-ulá^ir hónapban 1055 (1645) 

Galata-Szerájban. A dátum hibás volta szembetűnő. 1645-ben 
körülbelül harmincz éves lehetett Evlija. Utazásainak leírását 
pedig 1678 után kezdte csak, midőn további utazásairól lemond- 
ván megpihent. 

E rövid tartalomkivonat sejtetni engedi, milyen nagyfon- 
tosságú munkát végzett az alázatos Evlija, de e sejtést meg- 



*) Evlija első kötetét Hammer kéziratban ismerte s felhasználta 
..Constantinopolis und der Bosporus ez. munkájában. Ugyancsak tőle jelent 
meg az első két kötet angol fordítása az Orientál Translation Fund gyűj- 
teményes kiadásban. 

**) E kötetet Karácson Imre fordította magyarra. Akad. kiadás 1904. 



erősíti a munka maga. Az «Ikdam)> kiadásában 1314 (1897) 
megjelent hat vastag kötet nem talált pártatlan elismerést a 
török irodalmi körökben szerzője iránt. Némelyek (Nedsib Ászim, 
Ahmed Dsevdet, Ahmed Midhat) egy lexikonhoz hasonló alapos 
és történelmileg nagyfontosságú műyet láttak benne, míg j6 
része az újabb és öregebb török irodalmi világnak Evlija lát- 
szólagos hiszékenysége s babonasága miatt kétséget keltett a 
mü szavahihetősége iránt. A régibb gárda egyik elsőrangú har- 
czosa Ebuzzia Tevfik bej személyes közlése szerint Evlua tíz 
kötetét nem saját erejéből irta meg, s nem saját tapasztalatait 
foglalta bennük össze, hanem másoktól hallott, kétes adatok 
alapján kompilálta munkáját, ezért kiadása érdemtelen."*^) Ez el- 
térő vélemények közül az utóbbinak alapja EvLuÁnak azon 
iránya, hogy mindent akár valószínű, akár nem leírt munkájá- 
ban, nem bírálta az anyagot. Ezt az utókor kritikusainak hagyta, 
de éppen ezért nyer munkája hitelességet, mert saját ítélőké- 
pességében nem bízva, nem emelt ki egyes részeket mások ro- 
vására. Minden egyformán érdekli őt. Egyformán hisz a mondai 
városalapításokban és a saját szemeivel látott tényekben. A mi 
pedig közvetlenségét illeti, ezt legjobban azzal bizonyítja, hogy 
a tapasztalt eseményeket « láttam », a hallott dolgokat « hallot- 
tam » vagy « olvastam » jelzővel látja el. Nem zárkozhatom azon- 
ban azon gyanú elől, hogy az újabb « felvilágosodott » török irány 
kétkedéseivel csak felvilágosodottságát, európaiságát igyekszik 
bizonjdtani. Evlija hitelességét megállapítani, a teljes munka 
megbeszélésével az egyes részek kidolgozását összehasonlítani 
egy más munka lesz hivatva, jelenleg csak a konstantinápolyi 
kézművesekről szóló fejezeteit kívánom kivonatolva ismertetni. 
Mindenekelőtt Evlija stílusáról kell megemlékeznem. 

Az újabb török irodalmi irány, mely az irodalmi nyelvből 
lehetőleg minden idegen (arab, perzsa) szó kiküszöbölését tűzte 
ki feladatául, példát vehetne sok tekintetben Evlija CsELEBitöl. 
Néha egész mondatokat ír, a nélkül, hogy a legcsekélyebb erö- 
szakot találhatnék nyelvében. Az arab és perzsa szók mérsékelt 
száma, a mondatkötés világos, áttetsző szerkezete soha sem ad 



*) Ebuzzia Tevfik bej, az újabb tőrök irodalom egyik föharczosa 
már hat év óta él Bzáműzetésben, Kóniáhekn, 



okot kétértelműségre. Ezzel szemben korának sajátos keresett- 
sége áll, mely a legközönségesebb ma durvának tetsző szavaival 
ékeskedik. Kedveli a rímet és az úgynevezett teganni olvasást. 
Állandóan ismétli a következő szócsoportot: Evlijá-i-birija, hakir- 
i'pürtaksir, aztán urjá7i, jpurjan, girjan, burján, nálán. A kéz- 
művesek felsorolásánál következetesen használja a hibás össze- 
tételeket a török -jt és a perzsa -án többes számraggal, pl. 
^snaf'i'sepetgián, lam^ián stb. Gondolatai hasonlók. Állandó jel- 
zők, állandó szólásmódok emlékeztetnek korabeli irányára, mely- 
nek czélja a nyelv sablonokba szorítása volt. Föérdeme azonban, 
hogy müveit és bámulatos tudású ember létére tudományának 
czégérét nem, mint kortársai tették, a nyelv tudákos érthetet- 
lenségében, hanem a tartalom alaposságában, tárgyának könnyű 
felfoghatóságában kereste. Szavahihetősége e körülménynyel többet 
nyer, mint ha érthető naivitása helyett a csodás városalapítási 
mondákat érthetetlen, s ezért ma nagyképűen elfogadhatónak 
talált módon írta volna le. 

EvLiJA első kötetét Konstantinápoly kézművesei, kereskedői, 
színészei, zenészei és egyéb foglalkozású egyének leírásával fejezi 
be. E leírásoknak művébe való felvételére jó alkalom kínálkozott 
EvLiJA korában, IV. Murád szultán uralkodása alatt tartottak a 
<3zéhek ünnepi felvonulást, a milyent rendesen nagy alkalmak- 
kor szoktak a szultáni palota előtt megtartani. Európában is 
szokás volt a czéhek ilyen felvonulása, ünnepi rendben mind- 
■egyik saját védszentjének zászlója alatt. Ilyen felvonulás a XIX. 
század elején Strassburgban 1810-ben a franczia császárné ke- 
Tesztülutazása alkalmából tartatott. Konstantinápolyban ilyen 
felvonulások háborúk előtt szoktak megtartatni, midőn a próféta 
zászlaját is elviszik magukkal a harczosok. A felvonulás költ- 
ségét az udvar viselte, s ez akadályozta meg leggyakrabban a 
próféta zászlójának kibon tatását és vele együtt a díszes menetet. 
Az utolsó ilyen czéhmenet az 1769-iki orosz háború előtt ját- 
szódott le. Hammer erre vonatkozó fejezeteiben*) azt állítja, 
hogy keresztény nézőket nem tűrtek a mohamedánok, mert a 
próféta zászlajára csak moszlim tekinthet fel, s az, egy ilyen 
alkalomkor titkon a nézők közé furakodott osztrák nagykövet 



*) Hammer: Constantinopolis II. 394. 



megsértését idézi. Furcsa, hogy a menetben, mint lejebb bőven 
lesz alkalmunk ezt tapasztalni, nagy számmal vonultak fel a 
különböző czéhek örmény, görög és zsidó tagjai. 

EvxiJA, IV. Murád szultán idejében, Bagdad elfoglalása előtt 
megtartott nagy felvonulást IV. Murád szultán határozott akaratá- 
nak tulajdonítja. Murádot tudományszerető, tudós társaságú feje- 
delemnek ismerte. Társaságában sokszor fordult meg az akkori 
Konstantinápoly tudós világa, kik előtte a bejárt helyek szép- 
ségét és történelmi nevezetességeit magasztalták. A fejedelmi 
büszkeség elragadta Murádot, s kiváncsi volt, vájjon Isztambol- 
hoz hasonló bőségű és szépségű város van-e a föld kerekségén. 
A jelenlevő tudósok dicsérni kezdték Isztambolt és oly lázba 
hozták az uralkodót, hogy ez parancsot adotfc a foglalkozások, 
azok pirjei (öreg) főnökeik, sejkhjeik, ügynökeik vagy képviselő- 
jük (kethudd) és cím^jaik összeírására. Azonfelül Isztambol terü- 
letén fekvő szultán- dsámik, vezér- dsámik, tanítóházak, remete- 
házak (tekke) yhanok {szállÁs), fürdők, áruház, karavánszállás, mecse- 
tek, medresék (vallásjogi iskola), olvasóházak (dár ulkurra), ddr uL- 
hadi8 (hagyományiskolák), vezérlak, előkelők palotái, vízvezeték, 
víztartály, kutak, iszlám városnegyed, keresztény és zsidó város- 
negyed, templomok, kenyérsütő kemenczék, fánkkemencze, perecz- 
sütő kemenczék (simit), lóval hajtott malom, vízi malom, zsilip, 
kincstári hivatalok, aztán Konstantinápoly négy molla kerületében 
található házak, halászöblök, laczikonyhák felsorolását rendelte el. 
Még mielőtt a nagy összeírást megkezdték volna, már befolyást 
gyakorolt rá a szultáni önkény, mely azt kívánta, hogy a boza" 
fözők, a meg nem tiltott, de nem is ajánlott szeszes ital készítői, 
jeléül, hogy nem állnak szultáni kegyben, leghátul említtessenek 
és vonuljanak fel, hanem « gálád » kocsmárosok a menetben ne mer- 
jenek előfordulni, de — s a török zsarnok mutatkozik, ha segítő- 
pénzt adnak a felvonulás költségére — mint alfoglalkozás szere- 
pelhetnek. IV. Murád szultánt erre az összeírásra a közelgő had- 
járat utalta. Látni akarta, mily erős a népe, mily mértékben 
lesz ez képes öt vállalatában segíteni. 

A szultáni irddét a foglalkozások összeírására szétküldték 
a városban, mely annyira megnőtt, hogy, Evlija szavaival, kö- 
rötte üres hely nem maradt. Népes részei, Isztambolt mint bel- 
várost tekintve : Jedi Kule, Ejub, Kjathane, Sütlil^e, Piri Pasa, 

Hasköjy Kasim-Pasa, Galata, Top-hane, Besiktas, Bogaz Hissar- 
lari, BejkoZy Anadolu Hissar, Cengelköj, Kv^kunjuk, Üsküdar, 
Kadiköjre, melyek ma mind óriási elővárosok vagy városnegye- 
dekké nőttek, terjedt ki. Az összeírást három hónap alatt vé- 
gezték, s pontosabb, bővebb volt, mint az, melyet hasonló alka- 
lomra IL Szelim szultán Sekebia (ZakabiIs) mesterrel készíttetett. 
Konstantinápoly Leírása czímen nyújtották át az uralkodónak. 
Mint a hagyomány tovább beszéli, az éjjel-nappal a szultán 
körül levő Solak-zade történetíró olvasta fel az érdekes ered- 
ményt, melynek hallatára IV. Murád örömében megáldotta az 
olvasót. Később Melek Ahmep pasára szállt az irat, ki a bag- 
dadi hadjárat ideje alatt a szultán fegyvernöke, és később Dijar- 
bekir kormányzója lett. 

A mesterségek ezen összeírása képezi az alapot, s jó részét 
EvLiJA erre vonatkozó fejezetének, melyhez csak saját személyes 
tapasztalatait, s nyelvbeli sajátságait kellett toldania, melyek 
elárulják osztályrészét a munkában. 

Különös érdekességet kölcsönöz Evlija e fejezetének az a 
körülmény, hogy az isztamboli czéhek elvonulása alkalmából 
azok eredetéről, a czéhbe való felvétel czeremóniájáról is meg- 
emlékezik, bár éppen ebben a részeiben oly homályos néha, és 
annyira felteszi olvasóiról, hogy azok a tárgyalandó dolgokkal 
tisztában vannak, hogy nagyon nehéz a tényeket kihámozni. 

A czéh fogalma a kalifátus első éveitől datálódik, midőn 
a szerzetek, a dervisrendek gondolatát a mesterségekre átvitték, 
s mondákkal összeköttetésbe hozták a próféta kísérőivel, kortár- 
saival. Már akkor minden foglalkozásnak kialakult a maga ^irje, 
öregje, védszentje. Evlija egészen Ádámig viszi fel a különböző 
mesterségek pir méltóságát. volt az első ember, kit Allah 
Gábriel közvetítésével a földművelésre tanított. Egész sora kö- 
veti a kivásztott prófétáknak és teremtménynek, kik valamely 
foglalkozás első művelői és védszentjei lettek. így nyerte Ábra- 
hám hivatását mint tejtermelő, kit e foglalkozásában a ka'ha 
építése akadályozott meg. Ismaü vadász volt, Izsák pásztor, 
Jákob volt a tartózkodók (vari") pir]e, József órásmesterséget 
űzött. Ejüh foglalkozása a türelmesség volt, Jézus a földkörüli 
utazó, kihez Evlija méltó akar lenni. Mohammed a próféták 
utolsója és pecsétje, kereskedő, majd istenért harczoló győztes 

volt. Ezektől származnak a különféle mesterségek, melyeket 
Allahtól Gábriel közvetítésével tanultak. Mert midőn Mohammed 
a mennyei fterafcra szállt, Gábriel égi selyemövvel övezte és Allah 
üdvözletével meghívását adta át. Azóta övezik magukat a mester- 
emberek köténynyel. Ez a kötényövezés nagy szerepet játszott 
a czéheknél, mert ez volt külső jele annak, hogy a czéh köte- 
lékébe tartozik valaki. A pirek felemlítésénél Evlija mindig meg- 
határozza, ki kötötte ennek vagy annak a kötényét. Szerződést 
Cahd) és kötény (éedd) nélkül senki sem tartozhatik valami 
irányhoz, úthoz (tarikat, jol). Szerződést hármat különböztet 
meg Evlija, kötényt tizet, melyek közül az első természetesen 
a fügefalevél Ádámon, a második Ábrahám munkásköténye, midőn 
a ka'bát felépítette, a harmadik Noahé stb. E kifejezés, tavikat, 
jol, a czéhek és dervisrendek rokonságára engednek következ- 
tetni, még világosabban tűnik ez ki a czeremóniáknál, melylyel 
az újonnan belépő tagot felvették. Ugyané, kötény- és szerződés- 
ről írt rövid elmélkedés után Evlija a kötényről mint a test- 
vériség jelképéről beszél, majd Ádám- és Évának fecskék által 
való ismeretségét írja le. Ez utóbbi azon részletekhez tartozik, 
melyeket babonás színezetük miatt az ellenpárt mint Evlija 
zavart gondolkodásának és babonasága, tehát megbízhatlansága 
bizonyítékait szokott felhasználni, de szerintem ennél hiszéke- 
nyebb felfogás sem hátráltathatna meg Evlija megbecsülésében 
mint kútfő. Hiszen akkor minden mohamedán munkát, melynek 
tetején a beamele áll, félre kellene dobnunk. 

A kötény tényleg kapcsot képezett a mesteremberek között, 
mint az öv a dervisrendeknél. A kötény keleten még mint zászló 
is szerepel, mely összetartásra buzdította a zsarnok ellen fellá- 
zadt perzsákat (Kawa), 

A próféta köpenyét Ebü-Bekr, Omab és Osman viselték, 
aztán Ali, Hassan és HüssEJNre szállt; ezt Mohamed azon 
kijelentéssel öltötte az említettekre, hogy: az én házam népe 
ruhája. Ekkor Gábriel Allah sugallatára a következő koránverset 
inspirálta : Allah kívánja, hogy múljék el rólatok a szeny és 
tisztítsátok magatokat (innema juridu'lláhu lijedhebe^ankumirrigsu 
ehlu^lbeiti ve jutahhirakum tathiren). Aztán ^Lihoz fordulva, kö- 
vetkezőkép szólt: Oh Ali, a mint te tőlem a szegénység világát 
(^ihan-i'fakir) vetted és akaratomnak magad alávetetted, (em- 

rime bei'at ettin) úgy részesítsd jelenlétemben és a tiedben a 
téged követöket a se^ade, az imaszönyeg birtokában. Ali ima 
Titán rögtön tizenkét személynek kötötte meg az övét és ezáltal 
elöljáróvá, pirré ütötte őket. Ezek között szerepeltek Selman-i- 
FARsi, Anas-ibn-Malik és az abesziniai Bilal. 

így — folytatja Evlija — az összes kézművesek (esnaf, 
ehl'i'hiraf), dervisek (eJd-i-tarikat), vallástudósok (eM-i-serHjat), 
tudósok (eJil'i-marifet) ú#ja (jol) és elvei (erkján) a prófétától 
származik Gábriel közvetítésével. 

Evlija leírja, mily czeremóniával vettek valakit fel a rendbe. 
«Ha valaki valamely irányzatban gradust ért el (sahib-i-Hjdr), 
az összes ^^irek összegyűlnek, és részlegesen, vagy teljesen a 
megegyezés (rizá) falatját főzik (sic) és a térítendő (iréad edi- 
lejek = felavatásra kész) tanítványt (éágird) a középre vezetik 
(mejdán-i-muhahhet) s a jelenlevő gyülekezet előtt vizsgának vetik 
alá, t. i. útját (jol) és elvét kérdezgetik. E kérdésekre a tanít- 
vány felelet ad és saját találmányú művészies munkát alkot vagy 
a /rorawversekből mond fel és emlékezőtehetsége érdeméül kö- 
zönséges hafiz lesz, és végül ha az általa választott tudomány- 
ban kiválósága bebizonyíttatik, az összes öregek (ihtijar) méltó- 
nak találják a pokrócz elfoglalására (sahib-i-pust). Ha azonban 
nem tökéletes a tudományban, az összes pirek az igazat meg- 
mondva az erén szolgálatban visszatartják, míg buzgalommal a 
tudomány olvasztó kemenczéjében meg nem tisztul. » 

Evlija folytatja a tanítványnyal végzett felavatási eljárást. 
« Először azon irányzatnak elöljárója (nakib) a tanítvány jobb 
kezét saját baljába veszi és a jelenlevő «mámorosok» (''u88ák = 
szerelmesek. A pantheistikus dervisirányzatok követői, a süji köl- 
tök, így nevezték magukat, a. m. kik az isteni fényt keresik és 
attól mámorosok lettek. Itt tehát az egész süJi gyülekezetben 
játszódik le !) előtt körülvezeti és vele az imaszőnyegen ülő pir 
elé lép a következő szókkal: «Béke veletek a serrijat hívei !» 
mire a pir: «és béke veletek az irányzat, a tudomány és az 
igazság hívei !» Ezután négyfelé temennát (köszöntés, üdvözlés) 
csinálnak. A tanítvány a besmele mondása közben jobb kezét az 
öv alá kapcsa teszi és «béke veled, ki Allahot ismered » mondással 
visszalép a kijáratig, hol ismét négyfelé temenndzik (dört kapu 
selamini vermek) és megáll. A gyülekezet kórusban felel: «éB 



13 

béke veled a tudományok tanítványa, és béke veled Allahismerő, 
ki gradusodban tökéletes lettél !», mire a tanítvány jobbján az 
elöljáró (nakih) balján a caus, vagy kapus áll. Tudományának 
tárgyát előhozzák. Ha megtetszik, a jelenlevők méltónak tartják 
a tanítványt a jpoaűra, dervisbőrre. Más czeremóniák után át- 
adják mesterének, ki ezen értelmi gyermekét elővezeti, derekán 
levő övet, annak övére, kezében levő pálczát annak kezébe adja, 
jobb kezét oly formán teszi a tanítvány jobbjába, hogy hüvelyk- 
ujjuk kívül marad és szerződést és alávetést Cahd ve beírat) 
kötnek. Ezután a jpir a tanítványnak a következő tanácsot adja : 
Fiam, először ne törődjél a tiltott dolgokkal, (7iaram^ ne hazud- 
jál, ne egyél, igyál, ölts tiltottat, ne vesd meg a kenyeret és 
sót, (nan u nemek) a nagyok előtt ne menj, légy türelmes, alá- 
zatos, illetéktelen helyre kezedet ne tedd, hivatásoddal vissza ne 
élj. Elégedj meg a szegénységgel stb. Hogy e tanácsok folyton 
a tanítvány fülében csengjenek, hogy fülbevaló legyenek (mint 
a derviseknél), a jpir meghúzza fülét és nyakon üti. Hé, fiú, ne 
légy rest, szemedet nyisd ki, és légy reggeltől estig talpon (gün 
akéamli). 

EvLWA e rendes övön kívül még egy övöt különböztet meg, 
mely selyem gyapjukötény és a tanítvány (itt ferzend p. = fiú) 
jobb hónalja alá, vagy mint kardöv, vagy ívalakban köttetik. 
Ezek mindegyikének van jelentősége, úgy hogy a nép felavatásá- 
nak napját is meg tudja határozni. 

EvLiJA a szultán előtt felvonuló czéheket sorjában leírja 
útleírásának első kötetében. Hogy azon adatok, melyek birto- 
kába jutunk általa, a törökül nem tudók számára ne vesszenek 
kárba, röviden kivonatolom Evlija leírását, s ott, hol szükséges, 
észrevételekkel látom el. 

-K -K -K 

A nagy összeírás száraz számokkal kezdődik, melyeknek 
nem szabad vakon hinnünk. Bizonyos számok ismétlése intenek 
itt óvatosságra. így a négy moUa kerületben 670 mehkeme, biró- 
ság lett légyen, melyek következőkép oszlanak fel a szultán- 
dsámikra (74), a nagyvezérdsámikra (1985), negyedbeli mecsetek 
(6990), mecsetek az előkelők számára (6665). E számok hibás 
volta rögtön szembeötlik. Laczikonyhák : 19. Kórház: 9. Elemi 
(olvasást tanító) iskola: 1994. ^ora7^olvastató iskola: 55. Hagyó- 

mányt oktató iskola: 145. Dervistekke: 557. Vendégház: 91. 
Karavánszállás: 979. Tanítók lakóháza: 556. Magánosok lakó- 
háza : 686. Moszlim városrész : 9990. Görög városrész : 304. 
Zsidó városrész: 657. Idegen (európai) városrész: 17. Örmény 
városrész: 27. Hatalmasok, vezérek és tudósok házai: 68.900. 
Az előkelők palotáihoz tartozó fürdők: 14.536. Víztartó az elő- 
kelők palotáiban: 4000. Nyilvános víztartó: 9995. A városfalon 
inneni nyilvános fürdők: 91. A falontúli fürdők: 65. Kutak 
száma: 600.000. Csatorna: 55. Eaktár: 3000. 3 bedestan (áru- 
ház). Állami húsmérleg: 35. Egy selyemmérőhivatal, sóhivatal, 
pereczhivatal, tiltott tészták hivatala, puskaporraktár; fogház- 
hivatal; pénzverőhivatal; posztóraktár; búzaraktár; árparaktár; 
faraktár ; konyhamesterfőnök ; pasttrma (préselt juhhús)-főzők ; 
peczérfőnök; városi hivatal; lőporraktár kincstári hivatala; ar- 
zenál hivatala; udvari istálló: 1. Szultáni fogház: 4. Adósok 
börtöne: 4. Kincstári halfogó: 3. Kincstári jégverem: 3. Kenyér- 
sütőkemencze : 600. Lóval hajtott malom: 400. Vizi malom: 2. 
Szálláshivatal: 1. Zöldségraktárhivatal: 1. Juhhivatal: 1. Janicsár- 
laktanya és az ujonczok lakóházai: 162. Lőporraktár: 1. Eszter- 
gályos: 1. Papírgyár: 1. Kincstári oroszlánhivatal: 1. Kincstári 
palaczk- és festékgyár: 70. Ezüstolvasztó: 10. Puskagyár: 1 stb. 
EvLiJA szerint az összes felsorolt gyárak és hivatalok a kincstár 
birtokát képezik, s ezért foglaltatnak a kimutatásban, de az ottan 
mellékelt történelmi jegyzeteket, melyek az illető épületnek sor- 
sára vonatkoztak, elhagyta. A számok magok nem keltenek nagy 
bizalmat. Túlzásoktól, keleti nagyításoktól nem mentek a dsámik 
száma, az előkelők palotái és a hozzátartozó fürdők száma. Kér- 
déses továbbá, mit tart Evlija előkelők palotái alatt, s a ma- 
hcdle szó alatt. Csak nem jelent ez utóbbi városnegyedet. Hiszen 
akkor Konstantinápoly a XVII. században a mai Londont multa 
volna fel nagyságában. Valószínűbb, hogy a semtiél tévesztette 
azt össze, mely 4 — 5 utczát magában foglaló, a városnegyed 
keretén belüli kisebb földrajzi fogalom. 

Ez óriási anyag összeírására, mely ötvenhét foglalkozást és 
100.000 alosztályt tartalmazott, külön hivatalnokok kellettek, a 
esausók. A menetet is ezek, Samsama, Ertogrul hű csausának 
utódjai kezdették meg. Több alfajuk van : állami követek, futárok 
(gedikli caus), díván, törvénykezési szolga, és az alaj^ vagy 

menetcsausok, kik nagy felvonulásokon a rendre ügyeltek. Pírjuk 
Malik Ustub, kiről Etlija sokat tud mesélni. Minket azonban 
tudákossága helyett inkább a csausok leírása érdekel. Ezek a 
csapat buzdítói a harczban, rövid á«indbottal*) arab lovakon, 
hatszoros pánczéllu.I és kerek tálczákkal és más mindenféle csör- 
gővel feldíszítve •ja subhari)) kiáltással állanak a menet élére. 
Az utánok jövő szolgák a szeráj legpiszkosabb szolgálatait vé- 
gezték. Szép fiúk voltak — írja Evlija — s pirjuk a gyönyörű 
Jüszup volt. Az asemi ölanok a janicsár ujonczok következtek 
utánuk, kiket Orkhan alatt Ha^i Begtas szentelt harczi foglal- 
kozásnak. Keresztény gyermekek voltak eredetileg, a XVIII. század 
vége felé, midőn a janicsárok is nőaültek, legnagyobbrészt ezek 
fiaiból kerültek ki. Ezeket a szemétkotrók díszes hivatala köve- 
tett, kik a szemét százados parancsa alatt a szemétdombokat és 
hulladékokat, melyek az utczán bőven feküdtek, kosarakkal a 
tengerpartra vitték és a netalán benne található értéktárgyakat 
keresték. Némely gazdagabb negyedben — jegyzi meg Evlija — 
ékköves övet, pecsétgyűrűket hoztak napfényre. Természetesen 
nem végezhették nyereséget hozó munkájukat ingyen. A szemét- 
századosnak évi 60,000 akcsa járadékot tartoztak fizetni. Minde- 
mellett jövedelmező foglalkozás lehetett, mert számuk közel öt- 
százra rúgott, kik magasszárú hadicsizmákban (melyek szemét- 
kotrásra is alkalmasok voltak) járnak. Kendesen vörös a kaftán- 
juk és fejükön a Tekke vagy Hamid részherczegségben viselt 
süveget hordták; szerszámjaik az ásó, vasrudak, seprő, teknők, 
lapátok, kosarak. Ezekkel jó barátságban éltek a hozzájuk hasonló 
sírásók. PíVjük Kain az első gyilkos. Sírásók, sírápolók száma 
2008. Csapatosan, de rendben, illedelmesen járnak, kelnek. Ezek 
a harczban elesetteket temetik és így részt vesznek a háborúk- 
ban. Feltűnő nagy számukat csak ez a körülmény magyarázza. 
A sírásók után, úgy látszik, hézag van a felsorolásban, 
mert mint következő mesterség a $alayor van megemlítve. Elte- 
kintve ezek tisztán katonai jellegétől, sehogysem illenek a sír- 
ásók és csatornatisztítók díszes társaságába. Ez az említett héza- 
gosság több helyütt mutatkozik és nagyon valószínűnek tartom, 
hogy Evlija térmegtakarításáért hagyott ki egyes foglalkozásokat. 



*) Dsirid lovas játék egy neme, a pólóhoz hasonlít. 

melyek közül egyeseket ismét beleszúrt a felsorolásba, a nem 
megfelelő keretbe, s így a feltűnő rendszeres és okadatolt rendjét 
a szultán elé vonuló mesterségeknek megzavarta. 

A salayorok foglalkozása azonban nagyfontosságú volt, s ki- 
hagyni nem lehetett. A háborúkban a mai utász és szekerészek 
munkáját végezték; ásókkal, lapátokkal, vasszögekkel felszerelve 
erdőket tisztítottak, utakat vágtak a nagy Baljemizi (Evlija után 
haljemez = méznemevő) ágyúk számára, mocsarakat szárítottak, 
árkokat hidaltak át. Számuk meghaladta a kilenczezret. Az utász- 
munkák nehezebb részét, ú. n. sánczmunkát a bárd- és pallos- 
hordók végezték. Szintén katonák és ezért az előbbikkel egy katonai 
százados (su-hasi) alá tartoztak. Ezek száma ezer. Az összes 
vilajetekből szerezték be embereiket. Munkájuk, mint Evlija 
mondja, a hegyeken játszódott le. Ha a háborúban a sere^ útját 
hegy állta el, vagy várostromnál merültek fel nehézségek, ezek 
neki feküdtek és szétrombolták. 

A nagy menetet az eddig említett foglalkozások kezdték 
meg, mely a szultáni palotából ő felsége szemei előtt elvonult. 
A kiváltságot mint Isztambol tisztántartói élvezték. Minden egyes 
foglalkozás markírozta a menetben hivatását, s így ezeknek nem 
lehetett jobb helyet adni, mint a menet élén, hol mindjárt az 
utat is felsöpörhették. Agáik, századosaik vezetése alatt ha- 
ladtak, a csatornaásók és a Tahir subasi egymás mellett lép- 
deltek. Majd pohárnokaik (ic ölan) következtek, kik szépségük- 
kel az asztaltársaságokat vidították és pohámoki szolgálataik 
mellett néha uruknak más téren is hasznosnak mutatkoztak. 
Ezek után jöttek a katonák, az iszlám hadsereg, az előkelők és 
a nép, majd a vásár hada. 

A mesterségeknek katonai, rendőri jelleggel bíró osztályai 
vonultak fel ezek után. Az éjjeli őrök, asasok, kiknek élén az 
asas hasi, a rendőrfőnök állt. A hódító Mehemed létesítette 
őket. Tulajdonképen janicsárok, corba^i, levesfőzők, a mint az 
összes janicsár tisztek elnevezésüket valami konyhafogalomból 
kapták, gazdag jövedelmüket jelképezve. Ötszáz főre becsüli őket 
Evlija. Bottal fegyverkezett, csinos szkófiumos gyerekek. Nagy 
felvonulások alkalmából az utakon a rendet tartják fenn. Ezek 
komolyabb bajtársai a .<(kegyelemnélküli)) bakók (^ellad), kiknek 
^irje Ejüb. Evlija idejében leghíresebb mesterük Kara Ali volt. 



17 

ki feltűrte karjait, tűzerejű kardját derekára kötötte, és ezerféle 
kinzó szerszámmal, vallató eszközzel, kötéllel, lasszóval, fúrók- 
kai, baltákkal, nyúzókésekkel, móregtartókkal, láb- és kéztörésre 
alkalmas késekkel felszerelve, többi társaival, kik szintén hétféle 
fegyverrel voltak ellátva, vonult fel. Érdekes képet nyújt a XVIL 
században használt török kivégző eszközök különféleségéröl. 

A társadalmi rend megbontói szigorú büntetői után mint 
a törvénykezés kifigurázói a zsebmetszők következtek. Pirjük 
senki sem akart lenni. Háromszázan voltak. Az ö pajtásaik a. 
kétszáz főnyi tolvajczéh. Még az örömlányok és fiúk sem ma- 
radhattak ki a sorból. De — fűzi hozzá Evijja — ments isten^ 
hogy ^irjük legyen. 

Az európai olvasó csodálkozni fog a « mordtekintetű » bakók 
és a tolvaj, zsebmetsző czéh felvonulásán. De a török állam, 
költségei megszerzésére ezeket a foglalkozásokat is felhasználta 
jövedelmük, keresetük arányában való adófizetésre. Az asas basi- 
nak tartoztak keresetükkel beszámolni. Többnyire a bazárok 
körül tartózkodtak. Ilyen foglalkozás, mely a rendőrfőnök alá 
tartozott, sok volt, de egyik sem tisztességes ; Evlija is mondja : 
•az ember tolla szégyenli leírni őket». Pl. a kerltők, saját fele- 
ségeiket felajánlók (dejus) és a páderasták. 

Szinte furcsa, hogy ilyen jól berendezett tolvaj, zsebmetszö 
czéh mellett éjjeli őrökre is szükség volt. Ezek száma állítólag 
negyvenezer. De ezt még Evlija sem hiszi el. Azonban hiva- 
taluk nem nagyon felelt meg a mi fogalmainknak, melyek az 
éjjeli őröktől az éj nyugalmának megőrzését kívánják. Ezek, 
akárcsak Konstantinápoly mai bekcsijei nagy zajjal, dörömbö- 
léssel adják tudtára a népnek, hogy nyugton alhatnak, biztos 
őrizet alatt állnak. 

Az eddig említett mesterségek is az asas basi, a százados 
($u baéi) és csatornafőnök (lám^i basi) vezetése alatt vonultak 
fel, nyolczszoros banda kíséretében. 

A nagy menet harmadik csoportját a hadi mollák és az 
azokhoz tartozó foglalkozások képezték. A molla zászlótartók, a 
levélhordók, kik a katonáknak a táborból írt leveleit szállították 
hazájukba. Kis lándsát tartottak kezükben, fejükön sokszínű, 
zizegő drótszálak csillogtak, övükben csörgőt és parityát viseltek. 
Számuk négyszázra rúgott. 

Hosszú sorban következnek a poroszlók (mvhdir), kiknek 
kezében rendesen bot volt, mint hivatalos jelképük. A szónokok 
{^utebd), a buzdítok (vcíHz), a tanácsadók (násih) és a korán- 
magyarázók (mufassirj, kiknek száma a négyszázat is túlhaladta. 
Ezeknek vezetője a kadi-asker volt. Úgyszintén a hagyományt 
magyarázó tudósok (muhaddis) sora, kik mind a polgári foglal- 
kozások között vannak megemlítve s békésen megférnek a köz- 
vetlen előttük elvonuló rendőrökkel, tolvajokkal és az elkölcs- 
rontókkal. A müezzineket (a napi öt ima kikiáltói), a szü/ík, a 
mollák és hodsdk tanításainak ellenségei és gyakran áldozatai 
követik. Ezek — említi Evlija — a hakk, az igazságért vonulnak 
fel, nem Allahért, mert ők az istent a mindenben megnyilvánuló 
igazságban keresik. Számuk körülbelül háromszáz. 

A felsorolás mindinkább gépiessé kezd válni és Evlija nem 
ügyel a foglalkozások pontos meghatározásával. Nála csak a pir 
játsza a főszerepet. Érdekes a vakuf, a vallási alapok kezelőinek 
és szent helyek őrzőinek felvonulása. Ez utóbbiak őse Ibn 
Seide, kinek a próféta Mekka kulcsait adta át megőrzésül. Azóta 
ivadékai töltik be e magas méltóságot, ütánok a vallásjogi tör- 
vényszékek beiktató hivatalnokai következnek. 

Hogy a dicshimnuszokat zengő udvaronczok mennyire el 
voltak terjedve, nagy számuk bizonyítja (300), de a koránt tanuló 
ifjúság még ennél is számosabb. Hatezer férfi és háromezer nőre 
becsüli Evlija korabeli hafiz}Siit, kik Mohamed könyvét kívülről 
tudják, vagy tanulják. Már Mohamed századjában ezerre rúgott 
a koránnal foglalkozók száma, kiknek pirje Müslim-ibn 'Akil. 
A nőké Sitt Hafza. Mind a férfi, mind a női hdjizok arab 
lovakon vonultak fel. 

A vallásos, vagy a valláshoz tartozó foglalkozások ezzel 
kimerültek és a menet világibb, a mindennapi élet szükségletei- 
nek megfelelőbb mesterségeket mutat fel. Mit az előbbiek, a nép 
tanítói elhanyagoltak, kipótolják ezek. A levélírókról van szó, kik 
ma is ott kuporognak a bazárok és nyílt tereken, hogy a levélíró 
de írni, olvasni nem tudó mohamedánoknak egy pár páráért 
elvégezzék írnival óikat. Négyszáz üzletben ötszáz személy foglal- 
kozott. Ezek a táborban, a vásáron, a nagyvezérség kapuja előtt 
telepedtek le. A sahhafok, a régi kéziratok eladói, kik a könyv- 
nyomtatás és a mai kormányzási rendszer tiltó rendeletei miatt 

folyton kevesbbednek, akkor nagy szerepet játszottak. Ötven 
boltról tud EvLiJA kimutatása, mely még a költőkről sem feled- 
kezett meg, kik a kadí-asker vezetése alatt kb. nyolczszázan, 
hasidét olvasva vonultak fel. A mai török negyedek tréfás elő- 
adója, ki nem nagyon bonyodalmas meséjét, melynek csattanója 
a különféle nemzetiségek szokásainak, török kiejtésének kigúnyo- 
lásából áll, minden csütörtök este intézi hallgatóihoz, sem maradt 
ki. A meddah, ki akkor pótolta a színházat, fontos szerepet játszott 
a török életében. Evlija szultáni, vezéri és előkelők meddáhjait 
külömbözteti meg, kiknek száma nyolczvan. Aránytalanul cse- 
kély szám. 

A medddhok után technikai foglalkozások következnek: 
a csillagvizsgálók. Számuk hetven. Szintén a kadi-asker alá tar- 
toztak. Szerszámjaikat, tubust, mérőeszközeiket, naptárakat vittek 
magukkal. 

A csillagászok túl tudományos foglalkozásánál kedveltebbek 
voltak a homokolvasók (remmdl), kik az emberek sorsát, sze- 
rencséjét és baját jósolgatták. Háromszáz ilyen tudós jósa volt 
a városnak. 

Mint félig-meddig technikai, vagy orvosi szakhoz tartozó 
itt említtetik meg a halottszolgák és halottmosók foglalkozása. 
Ezek a hadjáratra kisérték a sereget, és a hodsák, énekesek, 
müezzinek, imámokkal együtt a mohamedán temetés-szertartást vé^ 
gezték. Az otthon maradt szaktársaiktól egy-egy havi bérüket kapták 
segélyképpen. A mit azonfelül kerestek, arányosan osztották fel. 

Érdekes adatokat nyújt Evlija a hodsák, a tanítókról. Sze- 
rinte megszámlálhatatlan iskolás gyerek van Konstantinápolyban, 
Ezerkilenczszázkilenczvenhárom iskolában tanították a gyerekeket 
írás-olvasásra. Ezek az iskolák azonban kicsinyek voltak, s csak 
egy tanító működött mindegyikben. A kis tanulók apró játékai 
is felkeltették Evlija figyelmét. Ezek papiros süveget raktak 
fejükre s dobszóval vonultak fel, és midőn a szultán előtt halad- 
tak el, hangosan éltették. 

Hogy a vidám gyerekcsoport után hogyan kerülnek a koldus- 
sejkhék, azt nehéz megérteni. Négyezer ezek száma. Kezükben 
különféle jeleket vittek, fejüket szalmával takarták. Vagy csopor- 
tosan, vagy egyedül végezték kéregető munkájukat. Az összes 
betegségek és nyavalyák képviselve voltak náluk, sőt nagyrésze 

óriási kiterjedésű vándorlásaiTal mindenfelé terjesztette a ragadós 
betegségeket. A nyomorult, elhagyott, kitaszított szegények sok 
ezre is elvonult a szultáni palota előtt, s Allah, Allah kiáltással 
üdvözölték az uralkodót. 

A koldusokat, a hozzájuk külsőleg hasonló, gyakran szintoly 
koldus szellemi proletárság követte, mely azóta is oly nagyszámú 
a mohamedán világban. Tizenkétezerre becsüli Evlija a tanuló 
diákokat. Nemezsüveget -hordtak, melybe ez alkalommal sok- 
színű virágot tűztek. Kezükben « szerszámjaikat)), Kuduri, Mul- 
teka'-lubhuVy Kessaf stb. vallásjogi könyveket vitték, övükben az 
akkori harczias világnak megfelelően kard, parittya és íj volt el- 
helyezve. Vallásos melódiákat énekelve vonultak fel a szultán 
elé, ki nemzete fiatal tudósaitól úgy megvolt hatva, hogy három 
zacskó aranyat dobott közéjük. 

Az orvosi foglalkozás régi, és előkelő szerepet játszott a 
mohamedán világban. A főorvos, a hekim basí ötszáz akce fize- 
tésű egyén volt. Azonkívül zászlós ruhája, poroszlói, kapusa, 
szolgái és száz pohárnoka volt. A magánorvosok üzletekben 
árulták tudományukat. Hétszáz ilyen boltot számlál fel Evlija. 
Foglalkozásuk és tudományuk a mai orvosi tudomány elveivel 
nem tudna békében megférni. A ráolvasás, megbabonázás, külön- 
féle háziszerekkel gyógyították betegeiket. Pírjuk a keleti csoda- 
orvos Lokman. Küíönös tárgyalásra méltatta Evlija a szem- 
orvosokat, a keleti szembetegségek hazájában. A kehhál-ok leg- 
jövedelmezőbb forrása azonban nem szembajok gyógyítása, hanem 
a szemek festése volt, melyre mindkét nemből bőven akadtak 
keresletre. A drogisták és gyógyszerészek maguk az orvosok 
voltak, kik titkos szereiket különféle növényekből kotyvasztották 
össze és üvegekbe töltve árulták, s miután a hadjáratokban « szív- 
erősítők)) igen fontosak valának, oda is elkísérték a harczosokat. 
Ötszáz boltjuk volt. Fegyveresen jártak-keltek. 

A babonaolvasó, belső betegségeket gyógyító orvosoktól 
korán megkülömböztették a reálisabb alapon működő sebészt 
(^errak), hétszáz lehetett ezek száma a XVII. században. A gyógy- 
szerészekhez hasonlóan fegyveresen jártak ezek is, mert foglal- 
kozásuk jórészt a háborúkhoz volt kötve. De állandó boltokat 
is tartottak, melyek előtt külömböző kések, ollók, nyak-, áll- 
szorítók, foghúzó-készülékek hevertek. 

A finomabb drogériák, illatszerek ismerete régibb volt ke- 
leten, mint nálunk. Az elpuhultság ezen külső jeleit mindig a 
keletiektől tanulta Európa. Isztambolban negyvenegy pipere-üzlet 
volt, melyben rózsavizet, ámbrát, rózsa, szegfű, jázminolajat, 
párolt eszenczeket árultak. Többnyire adrianápolyi görögök foglal- 
koztak ezzel. Felvonulások közben két oldalra szórták az illatos 
vizet, hogy az egész út rózsa és jázmintól szaglott. 

Ezeken kívül nyolcz zsírgyógyszerbolt volt, melyek készít- 
ményeivel különféle ragadós betegségeket gyógyítottak. 

Ezekkel záródik a menet negyedik csoportja. A következő 
csoportnak még az előbbihez kellene tartoznia, mivel kórház- 
örökkel nyílik meg. Isztambolban öt kórház volt, melyben bolon- 
dokat gyógyítottak. A betegek száma háromszázra tehető. Ha 
EvLiJA leírásának csak féUg adunk hitelt, különösen ha szám- 
adatait nem vonjuk jogos kétségbe, ^ámulnunk kell a kórházi 
berendezés előrehaladottságán. A betegek számára hétszáz szolga 
állt rendelkezésre, kik a betegeket táplálták és gondozták. Ezek 
költségeit a vallási hagyatékalapból fedezték. A hadjáratokon, 
hol égető szükség volt betegápolókra, ezeket használták fel. 

A szántóvetők óriási többségben vannak még az ipartűző 
emberekkel szemben. Ötvenhétezer ember vet gabonát Isztambol 
kiimyékén. Pirjuk Ádám. Felvonulásukban is foglalkozásuk jelké- 
pével szerepelnek. Saruban, abában, dolmány és sokszínű gyapjú- 
ruhákban vonulnak fel. Sok ezernyi tehenük, ökrük szarvát be- 
aranyozták és igásan, eke elé fogva hajtották fel. Még rendes 
kiáltásukat sem mulasztották el: «nem az én kezem munkája, 
az atya keze ez, oh Uram, adj áldást !» Velük egy sorba valók 
a kertészek, kik Isztambol területén 43,950 kertet míveltek. Egy 
kertben egy munkástól 15 — 20 munkás dolgozott. 

Mint különfoglalkozás szerepelt a menetben a faoltók és 
gyümölcsnemesítők foglalkozása. 500 lelket tud Evlija. Nagy 
ügyességre tettek ezek szert, húsz faj szőlőt tudtak termeszteni. 
így szintén az 500 zöldségárusok, kik a ma is ismeretes patlidsan, 
uborka, retek, különféle tököket árultak. E két utóbbi foglalko- 
zásnak Baba Keten volt a 2>irje, mi által Evlija annak a czélnak 
szolgál hosszúéletű embereket a czéh élére, mint ^^irje állítani.*) 



^) Goldziheb: Abhandlung zur arab. Philologie. 



A moh. mesterségek közül kiváló szerepet játszottak a 
pékek. Tízezer péket számlál Evuja. Ezek kocsira rakják mű- 
helyüket és onnan adják el süteményeiket. Oly óriási czipókat 
sütnek, hogy azokat nagy rudakon lehet csak szállítani. Ter* 
mészetesen nem süthették ezeket kemenczében. Árkot ástak a 
földbe, négy oldaláról tüzet gyújtottak, és ott sütöttek. 

A janicsároknak külön pékjei voltak, saját embereikből, 
kik csak az ö számukra sütöttek kenyeret. 

Hosszú sorban következnek ezután az étkezés más minden 
szükségletét szállító czéhek, a sókereskedők, fánkosok, pereczesek, 
a kadaif édességárusok és a török méz, a lokma készítői. 

Ezek mind katonák gyanánt szerepeltek, sejkhjeik, elöl- 
járóik (nakib) és képviselőik lovon, ők kocsin vonultak feL 
Süteményeiket rudakon, fejükön, vagy a kocsiban elhelyezve 
vonultatták fel, s a nép kgzött osztogatták. Boltjaikat ez alka- 
lommal feldíszítették, mindenki a saját foglalkozása tárgyával. 
A fánkosokat még a zsidó felügyelő is elkísérte, ki arra vigyá- 
zott, hogy olajjal ne főzzenek, mert ezt zsidóknak enni nem 
szabad. 

Ezek után a janicsárok vízhordói következtek. Százhatvan- 
két janicsár odahem 700 vízhordó volt. Lovon jártak, melyet 
sörényétől farkáig hennával festettek be és számos csengővel 
láttak el, maguk fekete csizmában, fekete mosuszdolmányban, nagy 
kócsagtoUal voltak díszítve. Környezetüknek vizet nyújtottak. 

Ezek főnöke egy corba^l hasi, kinek gedik méltósága van. 
Ezeken kívül a városnak magának is voltak vízhordói, kik a 
város 9999 kútjából szállították a népnek az ivóvizet. Főtartóz* 
kodó helyük az Aja Szófia körül volt. Ezek is lovasok, és zöld 
színű díszítésekkel ékeskedtek. 

Ezen vízkihordók, vízárusok, mert Konstantinápolyban a 
jó, tiszta ivóvizet még ma is pénzért árulják, nagy szerepet ját- 
szottak a malomiparban. A kézi, vízi és lóval hajtott malmok 
mind képviselve voltak Konstantinápolyban. Tulajdonosaik is 
lovon, fegyveresen vonultak fel a szultáni palota előtt, a nép 
közé pedig lisztet szórtak. Négy vízi malomról tud Evwja. 
A malmosok többnyire gyaurok voltak, kik olyan komédiás ruhá- 
ban jártak, hogy az ember karagözjátszóknak nézhette volna. 
Ezekhez tartoztak a szitálok, kik jórészt Egyiptomból jöttek. 

Hogy EvLTJA mennjáre részletezi a forrásokat, a következő 

szakaszokból tűnik ki. Külön tér ki a búzaszitálókra, liszt- 

szitálókra, a búzaszemek tisztítóira. Ez utóbbiak a hadjáratok 

alkalmából a szultáni istállóhoz voltak beosztva és a lovak zab- 

. Iáit tartották tisztán ! 

Az EvLiJA felsorolásából nem nyerhetjük a foglalkozások 
társadalmi helyzetének tiszta képét. Gépies felsorolását csak itt-ott 
szakítja meg egy-egy legenda, vagy kaland elmondása. Érdekes 
azonban a pereczes mesterség felsorolásánál tett megjegyzése. 
A perecz fontos szerepet játszott a katonai ellátásban, és a perecz- 
sütöknek egy főhivatalnoka ügyelt fel foglalkozásuk rendes me- 
netére. Százöt kemenczéjük volt, és. Galatáhsin, Kirk-cesmey 
Jeniköjhen ezer boltjuk volt. Azelőtt csak kézi malmon őrölték 
lisztjüket, míg Szulejmdn Buda elfoglalásánál egy frenk órás által 
feltalált vízi malmot nem látott. Azóta használják a vízi malmot. 

Szultáni magánszolgálatra kengyelfutók voltak kirendelve, 
kik üzeneteket vittek, vagy mulattatásra szolgáltak. Ennél fénye- 
sebb csapat nem volt az iszlám hadseregben. Ezek után vonul- 
tak fel a kenyérsütömester, a savanyított ételek mestere pohár- 
nokaival, a janicsár vízhordók feje, a fejedelmi vízhordó, a pere- 
ezesek és a sóhivatalnokok. Ezeket a foglalkozások nakibjai, 
ügynökei, legényei követték, fegyveresen, rövid lándzsát tartva 
kezükben, nyolczszoros banda és húsz pár tevén hordozható üst- 
dob hangjai kíséretében. Itt majdnem komoly összetűzésre került 
a dolog, a mennyiben a kereskedők és hajósok az említett mes- 
terségek csoportját meg akarták előzni. A szultánnak kellett 
közbelépni és azon bölcs határozattal a dolgot elsimítani, hogy 
a kenyérsütők a szállítók munkája előtt végzik hivatásukat, tehát 
a menetben is meg kell azokat előzniök. 

A hajósok és hajós mesterségek sok népet tápláltak a 
XVn. században. Fontos szerepet játszottak a kifejlődő keres- 
kedelemben. A hajósokkal egyidejűleg a legtávolabb országok 
műveltsége is eljutott a török világba, s új gondolatokkal új 
szavakat vettek fel nyelvükbe az oszmánok. A hajós mesterség- 
hez tartoznak a legtöbb meghonosodott olasz-török kifejezések. 
A hajósok pirje Noah volt. Felvonulásuk alkalmával tengeri 
játékot rendeztek. 

Szépen voltak a hajós mesterségek kifejlődve. A kátrányosok. 



lyuktömök, bordaépítök nagy ügyességre tettek szert. Ezek mes- 
terségüknek megfelelően szurkos, kátrányos ruhákat öltöttek, 
rövid lándzsát tartottak kezükben. Jórészük idegen, görög, európai 
volt. A kötélverők, kiknek főraktáraik és műhelyeik Gaíaíában, 
az arzenál (tersane) mögött Ak-mejdanon voltak, és a vitorla- 
készítők, kiknek száma háromszázra rúgott, fontos ágát képezték 
a hajós mesterségnek. Fölvonulásaikban, mint a többi mesterség 
Í8, külsőleg is mesterségük főfeladatát mutatták be. így ezek 
kocsikon ülve vitorlát szőttek és a kész vásznat mérték. 

A hajó testét, a legfontosabb részét is Konstantinápolyban 
készítették, s nem szorultak külföldi importálásra, jóllehet, a 
főmunkások külföldiek, vagy ügyesebb görögök voltak. Az összes 
faalkatrészeket a kétszáz személyre rugó ács czéh szállította, 
melynek tanyája Kasim-Pasa, Galata és Top-hane negyedek 
voltak. A sérült vagy félig elmerült hajókat először a szivattyúsok 
-vették gondjuk alá, kik még a világot látott Evlija előtt is 
líámulatra méltó ügyességgel ürítették ki a vizet a hajó belsejé- 
ből. Hétszázra teszi számukat. 

Természetesen ez a körülmény óvatosságra intette a hajó- 
sokat. A nagy tengereket járó faalkotmányok gyakran ütköztek 
bele sziklákba, vagy a szárazföldbe, este pedig könnyen eltévesz- 
tették az irányt. Az iránytű- mesterek és ezek czéhe működött 
itten a szivattyúsokkal közre. 

Gyártmányaikat Bajezid mecsetjében vetették vizsgálat alá. 
Homokórákat is készítettek. De ennél fontosabb volt a bejárandó 
tengerek és kikötők alapos ismerete. A térképcsinálók (harita^i) 
tizenöt tagból álló tudományos és művész czéhe munkája volt 
e feladatra hivatva. Többnyire tapasztalt és művelt ember lehe- 
tett és ismerniök kellett Európa szakbavágó munkáit. Latinul 
tökéletesen tudtak. Térképeik csaknem kizárólag a hajósok szá- 
mára készültek. Evlija meg is említ egy európai Atlas Minor 
kiadást, melynek adatait a régi arabokéval összevetve, készítették 
rajzaikat. 

A tengerek vízfeletti partjainak meghatározói után a búvárok 
a tengeri mélységeket kutatták. Foglalkozásuk és kenyerük a 
tengerfenékről felhozott csigák, biborcsigák és értékes gyöngy- 
kagylók eladásából állt. Veszedelmes mesterség volt. Tengeri 
szörnyek és áramlatok hátráltatták őket munkájukban. Az elsők 

ellen hegyes szúróeszközökkel, az utóbbík ellen kötelekkel, melyet 
derekukra kötöttek, védekeztek. 

EvLiJA itten egy mulatságos mesével vidámítja fel a foglal- 
kozások egyhangú felsorolását. Egy búvár esetét eleveníti fel, ki 
Jónás csodás menekedését a hal gyomrából két halból való sza- 
badulásával tetézi. 

A búvároknak azonban a gyöngyhalászaton kívül élet- és 
vagyonmentö munka is jutott osztályrészül. Gályáikkal elsülyedt 
hajókat hoztak a tengerfenékről napfényre. Ötszáz ilyen hajó- 
yontató búvárról tud Evlija. Nagy számuk foglalkozásuk keresett- 
ségét bizonyítja. Jövedelmük bizonyára a felszínre hozott érték- 
tárgyak egy része volt. 

A hajósok legnagyobb része saját ura volt, s nemcsak az árú 
szállításával, de eladásával is foglalkozott. Erre lehet legalább 
Evlija egyik mondatából következtetni, melyben azon hajósok- 
ról ír, kik az árút olcsó időben veszik, beraktározzák és várva 
a kedvező alkalmat, éhség vagy drágaság idejében eladták és az 
árakat lenyomták. Tönkre is tették a hajós mesterséget. Búzát 
és árpát szállítottak. 

A hajósok utolsó ága gyanánt a mesebeli an/ca-madár 
szállítói szerepelnek, kik ezt a szép tollú madarat a Fekete 
tengerről hozták. Lehetetlen e helyen írónk szavait szószerint 
vennünk, anka-keieskeáök alatt a mesés gazdagságú fekete ten- 
geri örmény (?) kereskedőket érthette csak. 

A tengerészek sorát a mészárosok akarták megzavarni, de 
a felséges úr nem tűrte ezt a tolakodást és a konstantinápolyi 
kikötő mesterségei után a Földközi tenger hajóparancsnokai, 
kapvdan}2ii jöttek. Gyönyörű csapat volt ez. A török kereske- 
delem és hadászat dísze. Öt emeletnyi hajóik voltak, két soros 
ágyúfedélzettel. 

Mindegyik öt-öt hó alatt változtatja rakományát. Kétszáz 
gályát számlál Evlija 28,000 legénynyel. 

A Földközi tengeren bonyolódott le úgyszólván az egész 
török kereskedelem és ebben az útirányban találjuk a legtöbb 
gazdag kereskedőt. Hatezer raktárról tud Evlija, melyek Egyptom 
és a Földközi tenger partjairól hozott árúkat tartalmaztak. 
IV. Murád idejében Hadsi-Kaszivi, Ferhad, Nimet-Ullah voltak 
a legelőkelőbb nagykereskedők, kiknek úgyszólván az egész Le- 

vantéra kiterjedt kereskedelmét Indiában, Jemenben, Perzsiában, 
Európában letelepült ügynökei közvetítették. 

Vagyonukhoz mérten nagy volt fényűzésük is. Teljesen 
prémbe öltözködtek, mely keleten külső jele volt a jólétnek és 
elpuhultságnak. Szolgáik fegyveresen jártak. Felvonulások alkal- 
mából némelyek hordagyukat ékkövekkel rakták ki s apródjaik- 
kal, kik szépségükkel az út két szélén álló « szerelmeseket »> 
(uséakán) bájolták el, rózsavizet öntöttek szét. 

A nagykereskedők egyik főága a marha- és juhkereskedés 
volt. EvLiJA ezerhétszáz mészárost említ, kik többnyire jani- 
csárok (?) ; Kis-Ázsiából szállították juhaikat, melyeket feldíszítve, 
aranyozott szarvakkal hajtottak fel. Külön mesterség gyanánt 
említtetnek a nyúzok, kiknek száma 200- ra tehető. 

Már akkor is óriási többségben fogyott a juhhús Konstanti- 
nápolyban s a marhahús többnyire a keresztények közt volt el- 
terjedett táplálék. Ennek megfelelően sokkal kisebb a száma a 
marhát vágó mészárosoknak. Kétszáz személyre taksálta őket 
EvLiJA. A zsidóknak is külön mészárszékük és mészárosaik voltak, 
mivel a muszulmánok által megfojtott állat húsát nem eszik. 
Körülbelül kétszázan voltak ezek is, de csak ötvenöt boltban 
árultak húst, nemkülömben a legnagyobb díszben, sok mókával 
vonultak fel. 

A konstantinápolyi mészáros és húsárulók Kis-Ázsiában 
állandó aklokat bírtak, s nem szorultak arra, hogy szükség esetén 
idegentől vegyék drága pénzen a birkát, juhot. Kétezer akol lett 
légyen Konstantinápoly környékén, melyek mindegyikében 70 — 
80 juh volt elhelyezve. Mint foglalkozás az aklosok, fejők, legei- 
tetők szerepelnek a majorságban. Ezek terményeiket a tejszállí- 
tóknak, sajtosoknak, tejfeleseknek és a mi aludt tejünkhöz ha- 
sonló, juhtejből készült igen ízletes jourt készítőinek adták eL 
Ma is a jourt képezi a török ember egyik legfőbb és táplálóbb 
ételét. Ezerhatszáz ember foglalkozott készítésével. Mint külö- 
nösen ízletesét, Evlija az Ejuh negyedben készült jourtoi említi, 
hova ünnepnapokon kivándorolt a többi negyed lakossága, hogy 
kedvencz ételét élvezhesse. Zirek-basi negyedben Hadsi-Hassan 
jourt készítménye egyenesen mesés volt. A kész jourtoi már 
akkor is, mint még ma, nagy lapos tepsikben vitték Konstanti- 
nápoly utczáin és kínai (porczellán) edényekben árulták. Ezek 

jjtrje (oly fontos mesterség volt, hogy külön czéh gyanánt sze- 
repelt) Ábrahám és Zeid Kajsari volt. 

Sorba következnek az albán sajtárulók, kik kiváló ízű, 
mézzel kevert sajtjukat az utczán árulták. Ezekből, tej, tejfel, 
sütla^ (édes aludt tej), jourt, sajt és néha-néha kevés hús, és 
sok főzelékből élt a török. Táplálékának majdnem minden leg- 
kisebb részét az utczán kereskedő, nyitott üzlettel nem biró 
házalóktól szerezte be, kik jelenlétükre, vagy közeledtükre han- 
gos, állandó melódiájú, egymástól rögtön megkülömböztethető 
kiáltással figyelmeztették az utcza lakóit. Érdekes, mint maradt 
meg változatlanul ez a XVI. és XVII. századnak megfelelökép 
a mai Konstantinápolyban. A ki hosszabb ideig tartózkodott a 
városban, vagy ki, mint például e sorok írója, sokáig éltem a 
város mohamedán negyedében és teljesen a török szokásokhoz 
alkalmazkodtam, annak Evlija leírása majdnem a részletekig a 
mai török kereskedők, iparosok társadalmi helyzete leírásának 
tűnik elő. 

Az önálló ezéhek mellett, mint mellékczéh, oly foglalkozá- 
sok szerepelnek, melyeknek művelése egy másiktól függött. Ezek 
jamak, kuktafoglalkozásoknak neveztettek. Ilyen volt a viasz- 
öntök foglalkozása ; ennek művelői a zsírt a mészárosoktól nyer- 
ték, azoktól függött az árú minősége, ára, mennyisége. 

EvLiJA egy szultáni gyertyagyárról tesz említést, Odun-Kapii 
negyedben. E gyár szultáni agák, biztosok vezetése alatt állt és 
száznál több munkást foglalkoztatott. Mézviaszból készítettek a 
szultáni dsámik a régi és új palota számára gyertyákat. A többi, 
úgynevezett polgári gyertyagyárosok czéhe sokszínű gyertyát és 
rúdnagyságú pecsétviaszt készített, azonkívül üveglámpába való 
gyertyát, és aranyozott, ezüstözött viaszárúkat. 

A gyertyások gyártmányait a gyertyakereskedök hozták for- 
galomba. Ezek Zindan-kapun (Fogházkapu) túl laktak. Körül- 
belül száz lehetett a számuk. Valamennyi iszlám volt. A gyertya 
czéh munkáját szultáni biztos ellenőrizte, kinek pecsétje minden 
egyes darabon látható volt. Úgy látszik, fizetni kellett ezért a 
felülvizsgálatért, mert szívesen bújtak ki alóla a gyertyások. Az 
ilyeneket csempészőknek tekintették és súlyos büntetéssel súj- 
tották. 

A janicsároknak, mint a dédelgetett, kitüntetésben részesült 

gárda-katonaságnak, külön mészárosai voltak. Et-mejdanon vol- 
tak raktáraik, húscsarnokaik (nem mint Evlija írja Aümejdan, 
mely a bizánczi hyppodrom), nyolczvan mészáros szállította a 
jani-csárok századjainak a juhhúst. Naponta ezer okkát (egy 
okká ötnegyed kiló) fogyasztottak el. Okkáját három akcsééii 
adták. Hogy ez olcsó ár mellett meg ne károsodjanak, hóna- 
ponként bejelentették a defterddruBk, kincstartónak kárukat, ki 
azt megtérítette. Ezért volt számuk korlátozva. Boltjaik mindig 
megmaradtak; ha valamelyik kiürült, a janicsár aga engedel- 
mével más foglalhatta el. Vágóhídjaik Jedi-Kuléhen voltak, 
hol a juhokat a vágóhídasok (kanara^i) czéhe ölte meg. Két- 
százan voltak ezek. A leölt állatot mindjárt lenyúzták, fel- 
darabolták és a mészárosoknak adták át. Ezen, főleg a janicsá- 
rok számára felállított vágóhídon kívül Bagce kapun is volt 
vágóhíd, mely a szultáni konyhának ölte le áldozatait. 

A janicsárok féktelen népét minden tekintetben ki kellett 
elégíteni. A gyertyát is olcsóbban és jobb minőségben kapták. 
Ugyancsak Et-mejdanon, hol Mahmud szultán két századdal azután 
halomra lövette őket, közel kaszárnyáikhoz állottak a janicsár 
gyertyakészítők. Három gyertyát adtak egy akcsáévt. Kárukat a 
defterdár térítette meg. 

Érdekes megemlíteni az oroszlánvadászok foglalkozását^ 
Száz személyre taksálja Őket Evlija. Pírjuk Esed Ullah-Elgölib. 
Oazellahússal kevert, darás, ópiumos alfcatószert vittek magukkal, 
hogyha a szelídített állatok, melyeket fogságba ejtettek, és az 
egész birodalmon keresztül kicsinyek és nagyok mulattatására tán- 
<3zoltattak, megvadulnának, ezzel elbódítsák. Oroszlánjaik mellett 
-tigris, farkas, sakál, róka stb. kisérte őket. Tánczoltatóik külön- 
féle nemzetségből verődtek össze, czigányok nem keveredtek 
közéjük, ezeknek hagyományos, és őket el nem hagyó hű állatja 
a medve. Pírjuk nincsen. Uratlanul, hazátlanul járják be a vilá- 
got, az orosz] ánszelidítők után a rend miatt következnek. Sokan 
közülök nagy hírre tettek szert. Sürü-Ölu, Hajvam-Ölu voltak 
legjelesebb mestereik. Medvéiket lánczon húzták és féldob kísé- 
retével a következő jellemző dalt énekelték: 

Ealk-da gidi ja Vasil, Hé czigány, vagy Vászoly, 

Al bahsisi et fasil, Itt a bahsis, hadd tánczolj, 

Seni daydan tuttular, ^ A hegyről hoztak téged, 

Aji deje ojnattilar. Mint medve tánczoltatnak. 

Bagcede dolab döner, A kertben henger fordul 

Sen-de dön-de, görsünler. Fordulj te is. hadd lássanak. 

A padisah jobban megörült a hazátlan czigányok láttára^ 
mint a tudós hodsák jelenlétének. Örömében pénzt szórt közéjük. 

A rend itten nem volt valami feltűnő. A czigányok után 
ismét hússzállítókról ír Evlija. Úgy látszik, ismét későbbi tol- 
dással van dolgunk. Az itten említett hússzállítók Eomániából^ 
Bolgárországból hoztak juhokat. Óriási mennyiségű húsra volt 
Konstantinápolynak szüksége. Naponta huszonhétezer juhot vág- 
tak le, ha ehhez a szultáni udvar hússzükségletét is hozzá- 
veszszük, naponta harmincznyolczezerre megy a levágott juhok 
száma. Azonban nem minden hús fogyott el frissen. Fáczolták, 
szárították, pasztirmát, a keletiek kedvencz préselt, füstölt marha- 
hús csemegéjét készítettek belőle, melyet európai konyhához 
szokott gyomor alig bír el. A pasztirmdkésziiök többnyire keresz- 
tények voltak, bolgárok, románok foglalkoztak húsfüstöléssel. 
Eladó boltjaik Galatában, Odun-Kapun voltak. 

A marha beleiből húrt, enyvet készítettek. Az ezzel foglal- 
kozó egyéneket, mint a mészárosok alfoglalkozását, ezek után 
vonultatták fel. 

A mészárosok csapatja után EvLuÁnál a fogház hivatalát 
találjuk. Lehetetlen, hogy itten nagyobb hiány ne legyen a fog- 
lalkozások felsorolásában. A rabszolgákra, mert ez a sors várt a 
foglyokra, egy aga ügyelt. Kendes foglalkozás volt akkor a rab- 
szolgakereskedés. Ügynökök, csausok, kikiáltók közvetítették az 
eladást. Kétezer ember foglalkozott akkortájt ezzel a kenyérkere- 
settel. Boltjaik a fogolyház egyes czellái voltak. Árúikat a nagy 
felvonulás alatt mutogatták. Büszkélkedtek velük. A padisahnak 
megnyerte tetszését a díszes menet, s egy pár deli georgiait 
palotájába vett, s gazdagon megajándékozta őket. A férfiak után 
a rabnőket vezették elő, kiket a rabszolgafiúk, «a csinos, bolon- 
dító szerelmesek » követtek. 

A foglyok kecses sorát a puskaporgyárakban dolgozó mun- 
kások követték, öt helyen épült akkortájt Isztambolban puskapor- 

gyár. Némelyike ólommal volt bevonva. Az itten készült robbantó 
anyagon kívül Szelanik, Belgrád és íTatróban gyártott port a 
Silivri'kapuiöl Jedi-kuleig húzódó fal kupolái alá rejtették, hol 
szigorú őrizet alatt tartották. A környékben senkinek sem volt 
szabad dohányoznia. 

Nem messze a puskaporos tornyoktól feküdt a pénzverő 
intézet. Nagy szép épület. Többnyire gyaurok préselték az oszmán 
pénzt, de — teszi hozzá Evlija — derék emberek voltak ; három- 
százra ment ezek száma. Kajtuk kívül száz olvasztó működött a 
pénzverőben. Azt a sok munkát, mely az érez olvasztása és a 
pénz kibocsátása között volt elvégzendő, a « bolhások*, mint ma- 
gukat tréfásan nevezték, végezték. 

A pénzverés joga a fejedelmet illeti. Legfontosabb felség- 
jog. A hamis pénzgyártók szörnyű büntetésben részesültek. Külön 
titkos rendőrök keresték a város lakóinál forgalomban levő hamis 
pénzt. (íMindenkinek zsebébe néztek)), mondja Evlija, s ha 
bűnöst fedeztek fel, az életével lakolt. 

A nagy pénzverőhöz hasonló épületek emelkedtek a tenger 
partján. Ilyen volt a janicsárok ruhaháza, hova a Szelcmikhól 
jövő kékszínű uniformisokat helyezték el. 

A termést is anbdrokha (hombárokba) rakták le. Mindegyik 
élén egy szultáni biztos állott. Búza-, árpa-, fahombárok voltak. 
A biztost munkájában egy-egy janicsár aga segítette. Innen 
látták el az udvar szükségletét. A zöldségek és tyúkok termesz- 
tésére, illetőleg összevásárlására is egy szultáni biztos volt hi- 
vatva. Ezek felett állott a városi biztos, a legjövedelmezőbb 
hivatal. Az ő parancsára javították ki az öreg épületeket, tar- 
tották jókarban az utczákat stb. 

Eme, főleg a janicsárok és az udvar élelmezését ellátó hiva- 
talok után Evlija a tulajdonképeni mesterségek felvonulását 
folytatja. De ismét nagyobb hiány mutatkozik, mely az átmenet 
hirtelenségében nyilvánul. A város feje, a városi biztos után az 
aranyművesek következnek. Hogy milyen mesterségek maradtak 
ki, arra semmi jel nincsen. 

Az aranyművesség majdnem kizárólag görögök kezében 
volt. Nagy ügyességre tettek szert. Kereskedőik vagyonát csak 
Allah ismerte. Számuk hatszáz volt. Ezekhez tartoztak a körül- 
belül száz főt számláló gyöngykereskedők. Az órások, kiknek 

pirje Juszuf, fogságában találta fel az órát, hogy a napi imád- 
ságok idejét meghatározhassa, vonultak fel utánuk. 

Az aranyművesek és órások után a pénzverők feje lépdelt. 
Ez véste az érempénzt. Négy meghitt ember ellenőrzése alatt 
állott, kik nélkül hivatalát nem teljesíthette. Az általa faragott 
mintát jegyzőkönyv kiséretében adták át a préselőnek. Száz 
főnyi kisérete volt. Hasonló hivatása volt a főpecsétmesternek, 
ki a szultáni tugrdi faragta, és az aranyművesek készítményeit 
pecsételte, hitelesítette. Minden hitelesítésért hat akcse járt neki. 
A hamis, vagy tisztátalan aranyolvasztásokat, lett légyen bár a 
padisahé, kalapácsosai szétverette. 

Az aranyolvasztáshoz tartozó mesterségek mindegyike sze- 
repelt és képviselve volt a menetben. Az öntők, mintakészítők, 
salakosok, becsüsök stb. A salakosok legnagyobbrészt zsidókból 
állottak. Jövedelmező foglalkozás volt. A hamuból aranyport és 
ezüstszálakat halásztak ki, melyeket ismét eladtak. Ugyancsak 
zsidók foglalkoztak régi aranyozott, vagy ezüstözött bronztárgyak 
patinájának levakarásával ; a talált nemes erezet értékesítették. 
Az etetésre kémiai szereket használtak. 

Negyvenöt ember foglalkozott gyémántköszörüléssel, százöt 
vésömunkával kereste kenyerét. Fontos szerepet játszottak ezek 
a mohamedán világban, hol az emberek jórésze nem tud írni, 
és hivatalos iratok alá pecséttel nyomja nevét, IV. Murád 
uralkodása alatt Mahmud-Cselebi és Eiza-Cselebi voltak a 
mesterség legkiválóbb képviselői, kik egy pecsétnyomó véséséért 
100 — 500 gurust fizettettek maguknak. Külön foglalkozást ké- 
peztek a talizmánvésök, kik ezüstre vagy aranyra koránverseket 
véstek. 

Azelőtt az ezüst- és aranyfonalakat sodró munkások az 
aranyművesekhez tartoztak, és azok alfoglalkozását képezték ; 
most szultáni rendelettel felszabadíttattak, s önállóan vonulhattak 
fel, körülbelül kétszáz lehetett a számuk. 

Az aranyművesek munkáit nem készíthették volna a forma- 
öntők nélkül. EvLiJA részletesen ismerteti a formák öntésénél 
végzett eljárást. Minket azonban inkább érdekelne, miféle nem- 
zetiségű emberek végezték az öntés e munkáját. Az utánuk követ- 
kező mesterségek jórészt különféle érezek öntői, olvasztói. Tíz 
ember higanykészítéssel foglalkozott. Ezek pir^e ismeretlen Evlija 

előtt. Szerinte Lengyelországból, Danzigból került a higany Kon- 
stantinápolyba. 

EvLiJA elmeséli, hogy midőn 1659/60-ban Erdélyben járt és 
Kákóczy fejedelmet megölték, egy ízben ^t>v(aűbb siJb (talán Nagy- 
bánya?) váránál lesbe álltak. Egy furcsa mészkemenczét láttak ott, 
minek mivoltáról magyarul kérdezősködött a foglyoknál. Nagy 
malomkövek hevertek a kemencze belsejében, melyen tüzet gyúj- 
tottak, mire alul higany folyt ki, mely az árkokat megtöltötte. 
Onnan kutyabőrböl készített tömlőkkel fogták fel, miután másféle 
anyagon meg nem marad. 

Az aranyművesek ezt a higanyt formába öntik, forralják, 
aranyfüstöt vegyítenek hozzá és fehér ólomszínü folyadékká ol- 
vasztják fel, melyet még tovább tűzön forralva ezüst kardokra^ 
handsárokra, késekre kennek, mitől azok aranyozott színt nyernek. 
EvLTJA itten Magyarországban a török viszonyoknál fejlettebb 
higanyelőállításról beszél, holott ez valószínűleg török impor- 
tálás volt. A magyar kéneső szó, melynek értelme a magyar 
nyelvből nem magyarázható, a török kéne su tetűvízzel azonos. 

Sajátságos, hogy a katonai és más zenekarok szükségleteit 
egy trombitakészítő ki tudta elégíteni. Titkát ez senkinek sem 
árulta el. Sárgarézből, bádogból készítette hangszereit. Az arany- 
művesekkel együtt vonult fel, bár külön mesterség gyanánt sze- 
repelt. Ezekhez tartoztak még a tintatartó- és toUkészítők, kik 
a Bajezid dsámi körül tartózkodtak, hol a levélírók, jósok és 
csodaorvosok ültek. A bádogosok, késesmesterek, késtokkészítők 
zárták be az aranyművesek csoportját. 

Külön műhelyekben állították elő a dsámik és mecsetek épí- 
téséhez szükséges bádogrészeket, ólomrudakat. Mielőtt Szulejmán 
szultán dsámíját építeni kezdte, a szükséges anyagok előállí- 
tására szolgáló mecsetgyárakat építtette. 

Ezután a nyíl, nyílvessző és rugók mesteremberei vonultak 
fel. Nyolczszázra tehető a számuk. Az akkori háborús időben 
fontos szerepet játszottak. Finomabb sportnyilakat is állítottak elő, 
melyeket a nyílházban próbálhattak ki tulajdonosaik. Némelyek 
bámulatos ügyességet fejtettek ki a czéllövésben, s kenyeröket 
is vagy mint lövötanítók, vagy czéllövök keresték. 

Ezek alatt együvé foglalták a bárd- és dorongmüvészeket, 
kik a doronghajításban tűntek ki. Látni való, hogy a nyíl- és 

rngókószítök után későbbi betoldás révén kerültek, külömben a 
leghátul lépkedő színészek és akrobaták sorába tartoznak. 

így a nyílkészítök és vadászok közé kerültek. A vadászok 
a nyílkereskedök alosztályát képezték, a mennyiben madár- 
toUakka] látták el azokat. Külön szerepeltek azok, kik mada- 
rakkal, sólymokkal fogtak madarakat. Lovon vonultak fel, kezük- 
ben sólymot tartottak és daloltak. 

Azon foglalkozások, melyek a vadászoktól kapták a nyers- 
an^'agot, számosan voltak képviselve. A húst, de különösen a 
tollakat lehetett jutányosán eladni. Utóbbiakat a legyezökészitök 
százöt tagból álló czéhe használta fel. E czélra külön is neveltek 
madarakat. A madártenyésztés főleg a keleten annyira kedvelt 
galambokra fektette fögondját. Százféle galambot tud Evlija meg- 
külömböztetni, melyeket dísz- vagy postamadaraknak használtak. 

A vadászok másik faja a káros lények irtásával foglal- 
kozott : a verébvadászok. Többnyire tőrrel ejtették el áldozatukat. 
Fogtak ezeken kívül széphangú, vagy széptollú madarakat is, 
nem tollúk értékesítése végett, hanem, hogy kalitkában díszítse 
vagyonosabb törökök szobáit. Mint ilyen a kelet bülbülje, a csa- 
logány volt a legértékesebb fogás. Külön czéh foglalkozott velük, 
melynek állandó boltjai nem lévén, a házakat járta be és adta 
el egyenkint a « siránkozó, nyögő szerelmes » madarakat. 

A csalogányok toUruhájának leírása után nem következ- 
hetett alkalmasabb foglalkozás, mint a szabók, ruhakészítők czéhe. 
Míg azonban egy ruha elkészült, sok kézen ment az keresztül. 
Első sorban czérnára volt szükség, posztóra, gombokra stb. 

Evlija két nagy szabóműhelyröl tesz említést, melyekben 
ötszáz ember dolgozott, ezeken kívül Konstantinápolyban még 
körülbelül ötezer ember foglalkozott ruhakészítéssel. Külön gyár 
volt a szultáni személyzet, különösen a dolmányt viselő apródok 
számára. Ez a bazár közelében feküdt. Mint mellékfoglalkozás, 
a pamutkószítők szerepeltek. A fejfedőket a sipkakészítők, a der- 
visek killah}eiit a kavukkészíiök állították elő. Négyszázan foglal- 
koztak ezzel. Csodálatos, ma még a török viselet legjellemzőbb 
részét, a piros fezt is Ausztriából szállítják, a XVII. században 
a dervisek legfurcsább alakú és minőségű nemezsüvegeit is Kon- 
stantinápolyban állították elő. A paplanok, ágyneműek legapróbb 
darabjáig, megtaláljuk a megfelelő czéhet Konstantinápolyban. 

3 

Mint híresség, akkor az ing szerepelt, melyeket leginkább görög 
munkások készítettek. Minden második szálat kihagytak a vászon 
szövésében, úgy hogy aa ing majdnem átlátszó lett, s könnyű- 
sége mellett a test idomait kecsesebben tüntette fel. 

A czérnakészítök, posztószövök, tüUszövökröl sem feled- 
kezett meg az összeírás. Ez utóbbiak különösen szép fiúk voltak. 
Lenge ruhában, lányos mozdulatokkal lépdeltek. Evlija említi, 
ha az ember szépségük után akarná a konstantinápolyi mun- 
kásokat megítélni, ezeknek kellene a pálmát odaítélni. 

A selyemfonalakat ötven boltban sodorták. Selymet szőttek 
belőlük. Hatszáz munkást foglalkoztatott a czéh. A sátor erős 
vitorlavásznát, köteleit külön czéh állította elő. Mint szorosan a 
ruhakészítőkhöz tartozó foglalkozás, szerepel a prémkereskedők 
és prémesek czéhe. Nagy keresetnek örvendtek a különféle pré- 
mek, ezer ember szentelte e mesterségnek életét. Mahmud-pasa 
bazárjában a görögök külön fajú prémeket állítottak elő. A prémet 
bélésül használták, csak fejükön hordták, a szőrös oldalt kívül. 
A rendes prémes bundákon kívül, mókázásra olyanokat is készí- 
tettek, melyeken az állat lábait nem vágták le. Az állatok meg- 
szerzésére külön czéhbeli vadászokat tartottak. Ezek, minthogy 
-vadászengedélyre volt szükség, mohamedánok voltak. Ezekhez a 
prémvadászokhoz osztották be a szultáni párduczvadászokat és 
oroszlánosokat, kik az oroszlánon kívül más állatot is leterí- 
tettek; medvét, farkast, rókát stb. bőrét lenyúzták, kidolgozták. 
Ezek fegyveresen a fövadász (av;^i baéi), főpárduczos (parsai 
hasi), főoroszlános (arslanji hasi) és föprémes (kürk^i hasi) 
vezetése alatt nyolcz katonabanda kíséretében vonultak fel. 

Fontos foglalkozás volt a bőrcserzés mestersége, a papucsok, 
csizmák bőrének kidolgozása. Már az araboknál kedvelt és nagy 
tökéletességre emelt foglalkozás volt. Konstantinápolyban tizenkét 
börcserzőmühely működött, munkásai nem álltak jó hírben. 
Evlija véres, gonosz lelkiismeretű embereknek rajzolja őket. 

Az előbb említett süvegkészítöknek a nemezkészítők ezeröt 
tagból álló czéhe szállította a nyersanyagot. A janicsárok, kiknek 
a nemez, mint ruházatuknak egyik alkatrésze, nagy fontossággal 
birt. Hatvan munkás kizárólag az ő szükségleteiket fedezte. Külön 
készítette a fonott, teveszőrből való tarisznyákat, takarókat stb., 
íx nyergeket, nyíltartókat, kötöfékeket, ostorokat. 

A törököknek Európába is óriási mennyiségben szállított 
nemzeti iparczikke, a papucs, tekintélyesen volt IV. Murád ural- 
kodása alatt is képviselve. Háromezernégyszáz papucskészítö dol- 
gozott az Aranyszarv partjain. Többnyire nőtlenek voltak (?) és 
mint híres verekedők, rendzavarók, rémei voltak a városnak. 
Szulejmán szultán egyizben megharagudott a janicsárokra és 
azzal fenyegette őket, hogy a papucskészítőkkel fogja őket szét- 
veretni. 

A papucskészítőkkel együtt a janicsárok ujonczai, kiket 
minden hét évben Euméliából hoztak és a város több pontján 
felállított iskolákban neveltek, vonultak fel. Ezek a düsirme 
gyerekeknek Üszküb városában vörös kab^ítot, uniformist, fejükre 
vörös nemezből készült óriás süveget öltöttek. Ezekből lettek, 
tanoncz éveik letelte után az adsem-ölanoky kik évente 20 akce 
és egy félröf posztót kaptak (?) 

Külön szerepelnek a könnyű czipőgyártmányok készítői, 
kik többnyire görögök és a vevőt, a hol csak lehet, becsapják. 
Az összes czipő, papucs és csizmakészítők a bőrösöktől szerezték 
be árúikat. Száz bőrkereskedő volt akkor Konstantinápolyban és 
ötszáz embernek volt ez a kenyere. Ezektől függetlenül működ- 
tek az uraságtól levetett lábbelik eladói. Többnyire szegény 
ördögök voltak. 

ütánok az üveg- és porczellánkereskedők czéhe következett. 
ötszáz edény- és fazékkészítőt említ Evlija. Ebbe a csoportba 
tartoztak még a gyufakészítők és eladóik. 

Az ópiumvegyészek pirje Pythagoras. Evlija is kedveli a 
bódító füstöt. A ki élvezi, szellemes, gyorseszű ember lesz. Furcsa 
menetet képeztek. Némelyike nyelvét lógatta, más vakarózott, 
más kiáltozott vagy álomba merülve vonult fel ! 

Az ópiumkereskedőket a fűkutatók (ispenciar) látták el 
árúval. Ezek pir^e a híres orvos Lokman. Portékájukat az utczán 
kínálgatták. Ezekhez hasonló foglalkozás volt a kávékereskedőké. 
Ötszáz ezeknek is száma, de nagykereskedők. Mindegyikének 
Egyiptomban, Arábiában voltak társai, ügynökei. 

A kávéházak, kelet ezen, a művelt nyugat által elfogadott 
és kedvelt berendezése, hazájában a borbélyműhelyekkel van 
összekötve. Mindkettő ugyanazt a szerepet játszsza : a kényelem- 
nek, semmittevésnek és czifrálkodásnak melegágya. Evlija le- 

írásában is rögtön a kávékereskedők után következnek a bor- 
bélyok. Nem hagyhatja azonban kelet ezen nagyfontosságú 
foglalkozását minden megjegyzés, történeti magyarázat nélkül 
elvonulni. Ábrahám idejéig — úgymond — az összes emberek 
hosszú hajat viseltek és a borbélyt hírből sem ismerték. Midőn 
azonban a Kábái kezdte építeni, Mina völgyében, a zarándoklás 
után haját levágta. Azután fiait is megborotválta. így lett Ábrahám 
a borbélyok ptrje. Azóta ki rövid, ki hosszú hajat visel. A bor- 
bélyok boltjaikat szerszámjaikkal, hajmunkákkal^ ibrikekkel díszí- 
tették, maguk pedig aranyhímzésű kötényt viselnek. 

Mint borbély szerepel még a XYII. században a mohamedán 
gyerekek körűimé télöje, kinek főfoglalkozása mellett hajvágásra 
és borotválásra is maradt még ideje. Evlija említi, hogy a 
sünnet^ik a körűlmetélök jptrjének, Ebül Havakin Muhammed 
felesége vallásosságból lányát is körűimetéltette, a mennyiben 
Bzeméremtestének belső ajkait levágatta. Evlija szerint e szokás 
Arábiában is megvan, sőt Egyiptomban hazari nevű nép is 
követi ezt. 

A borbélymesterségek alosztályát képezték azon foglalko- 
zások, melyek mint a borotvaélesítők, a borotvatokkészítők azok 
munkáját szolgálták. Alfoglalkozásként tizenkét mesterség állott 
a borbélyok mögött. Ezek a fürdösök, kik Konstantinápoly száz- 
ötven fürdőjében szolgálták ki látogatóikat. Felvonulásukkor szol- 
gáik nemezből fürdőkádat csináltak, melyet kocsira rakva, fürdő- 
ruhákkal feldíszítve vonultattak fel. Ezek a fürdösök a fürdők 
tisztántartására, a ruhák mosása és szárítására ügyeltek, külön 
alkalmazottak álltak a vendégek kiszolgálására készen: a dör- 
zsölök (tellak), kiknek száma a kétezret haladta meg. Ezek 
munkájukat kénytelenségből meztelenül végezték, s miután a 
menetben is lehetőleg foglalkozásuknak megfelelő környezetben 
kellett szerepelniök, széthulló hajjal, csak fürdőköténynyel övezve, 
szappannal kezükben vonultak fel. Ezekre a fürdők vezetői, a 
natlr ügyeltek, kik szintén meztelenül, de övükben kötényük 
felett, hatáskörük jelképéül hosszú karddal, kagylóval kirakott 
fürdőpapucsban lépdeltek. 

A fürdőket szolgálta az ötszáz ruhamosó és folttisztító 
czéhe. Ez utóbbiak Bajezid dsámija körül tanyáztak, honnan ma 
teljesen eltűntek. Ezekkel záródik a csoport, a fürdösök és bor- 

bélyok csapata, melyet a következőtől ismét nyolcz katonabanda 
választott el. 

A következő csoport a festők, könyvkötők, régi könyvek, 
többnyire kéziratok árusítói (sahhöf) és levélírókból áll. A sahháfók 
ma mindinkább kivesző típusa legfontosabb előmozdítója volt a 
XVI. és XVII. századbeli mohamedán török tudománynak. Ök 
gyűjtötték, íratták a régi arab, török és perzsa történet, hagyo- 
mány, jog- és vallástudományi műveket, s ezzel fentartották az 
xitókor számára azt az anyagot, a mit az elődök összehordtak. 
EvujA szerint hatvan boltban kétszáz könyvárus működött, de 
a házaló szahhafok száma meghaladta ezeket. E szokás máig 
fennmaradt Konstantinápolyban, csakhogy a régi értékes kéz- 
iratok helyett modem daloskönyvekkel, regényekkel járja be a 
kávéházakat a többnyire örmény könyvkereskedő. 

A tintakészítők részint Bajezid terén, részint otthon dol- 
goztak. 

A színes képek festői között mohamedán nem lehetett, 
mert képet rajzolni mohamedánnak tilos. De maga a próféta 
egy görög vár ostrománál zsákmányul esett festett zászlót Ejub 
Ansari zászlótartónak adott, ki azt a győzelem jeléül fennen 
lobogtatta. Többnyire görögök művelték a festészetet és olyan 
tökélyt értek el benne, hogy a jámbor moszlimek szeme szája 
elállt tőle. Mohamedán hősöket ábrázoltak, midőn ellenségeiket 
győzik le, vagy pedig híresebb akrobatákat (pehlivan) ábrázoltak. 
Mahmud pasa bazárjában egy öreg nyolczvan évet rég túlhala- 
dott ember ült, ki boltját az elmúlt idők történeti eseményeit 
ábrázoló képekkel aggatta teli, s vevőinek ezekről jósolt szeren- 
csét; így a képkereskedést és jövendömondást egyesítette. 

A festészettel függtek össze a párnák mintáinak nyomása. 

Ez festékeknek a posztóra való préseléséből állt, és oly 
tartóssá tudták tenni, hogy semmi törléssel el nem mosódott. 
Készítettek apró ülőpárnákat, asztaltakarókat, szőnyegeket stb. 
Meg kell ezektől külömböztetni a tussal rajzolt, vászonba préselt 
munkákat, melyek készítése külön czéhre volt bizva. 

Ez utóbbiakkal záródott a csoport, melyet szintén a katona- 
banda, a sejkhek, czéhvezetők, ügynökök követtek. 

Az eddig felsorolt mesterségek és foglalkozásokon kívül 
óriási embertömeget táplált a keleti kereskedő városok gócz- 

pontja, a bazár. Európai embernek fogalma sem lehet azon 
nagy forgalomról" és árutömegről, mely egy-egy ilyen bazárban 
fel van halmozva. Ma Konstantinápoly egyik negyedét képezi a 
nagy bazár és óriási voltáról némi fogalmat nyújthat az, hogy 
iránytű nélkül nem lehet benne eligazodni. A XVIL században 
a régi bazár is fennállott, melyet a hódító Mehemed építtetett. 
EvLiJA egy óriási nevetésvárnak (kaVa-i-kahkaha) nevezi. 

Négy oldalán, az épület külső falainál a nemezkészítők, 
a sahhdfok, a fezvasalók, fonalsodrók és aranyművesek raktárai 
voltak elhelyezve. Négy sarkában várba beillő erős vaskapuk 
voltak. Északra a sahhdfók kapuja, nyugatra a fezkészítők, délre 
a vászonszövők kapuja, keletre az aranyművesek kapuja nyílott ; 
ez utóbbi kapu felett szétterjesztett szárnyú vasmadár volt ábrá- 
zolva.*) Ennek értelme az, hogy a nyereség olyan, mint a madár, 
röpköd a levegőben, ha megtudod fogni, nyereséggel hagyod el 
a bazárt. A bazáron keresztül vezető főúttól jobbra és balra 
elágazódé utakon hatszáz bolt volt felállítva, kétezer állványnyal. 
A különféle kereskedők külön részeken voltak elhelyezve. Minden 
foglalkozás képviselve volt, és minden legapróbb tárgyat meg 
lehetett találni. Ma is a bazár, a nagy csarsi Konstantinápoly 
legolcsóbb és legkényelmesebb bevásárlási forrása. Kereskedői az 
összes nemzetségekből verődnek össze, és valláskülömbség és 
vallási gyűlölet nélkül szolgálják ki vevőiket egyformán, és gaz- 
dagodnak meg. EvLiJA is említ egyeseket, kiknek vagyona ezer 
hajót ért meg. 

Az óriási épületben a rend fentartására külön őrök voltak 
hivatva, hetven ezek száma. Főnökük a szultáni kincstartó. Tisz- 
tességes mohamedán emberek, kik megvédték a bazárt az éjjeli 
tolvajok és csavargók támadása elől. Keleten a lakat és zár 
használata nem terjedt még el azon időben, s nem is volt rá 
szükség. Lopás a szigorú büntetés, vagy Allahtól való félelem 
miatt ritkán fordult elő. Még ma sem zárja le a bosnyák boltját. 
Ezek az örök is ilyen megbízható emberek voltak, mert az összes 
boltok éjen át is nyitva maradtak! Nem is társalogtak a város 
éjjeli őreivel, a városi biztostól rendes fizetést kaptak, s ha 

^) Ma az ismeretes mondat: elkjdsib habibuUahi (az ki kereskedik, 
Allah barátja) látható e kapu felett; Evlija által említett madarat a mai 
bazáron, melynek jórésze még a régi, nem tudtam felfedezni. 

valamelyiknek helye megürült, a bazár hamaíJB>i, teherhordói 
közül választottak arra való embert. A teherhordók Konstanti- 
nápolyban, hol a tehernek kocsival való szállitása még ma is 
feltűnést kelt, fontos szerepet játszanak. Ok a kereskedelem 
szállítói. Vastag rudakon, vagy hátukra erősített nyergeken hihe- 
tetlen súlyú ládákat, gyapjút stb. visznek. A bazár környékén, a 
kikötőben és mozgalmasabb kereskedő negyedekben, mint pl. 
Sirke,^i, tartózkodtak. A bazár hamaljsii két csoportra oszoltak: 
külső és belső hamalokrd. Az előbbiek csak a bazár falain kívül 
végezhettek szolgálatokat. Este felé a nyílt utczán levő boltok 
árúit tűzvész előli félelemből a raktárakban helyezték el. A bazár 
belsejében működő hamalok társadalmilag felette álltak a külsők- 
nek, a mennyiben engedélyük (berát) volt. Előkelő voltuk ruhá- 
zatukban is nyilvánult. 

Azon foglalkozásokat, melyek a bazár kereskedelméhez 
szükségesek voltak, szélesen írja le Evlija. Mi csak a fontosab- 
bakat fogjuk megemlíteni. Az ügynökök (tellál) közvetítették a 
vételt, eladást. Külön engedélyre nem volt szükségük. Nagy sze- 
repet játszottak a női kelengyeárúk, melyek máig is legnagyobb 
részét foglalják el a bazárnak. A posztó, atlasz és brokátkeres- 
kedök, a hímzett, vagy mintázott aljak árusítói, a törülközők 
és más mindenféle vászonárúk kereskedőinek se szeri se száma. 

Idővel annyira nőtt a bazár forgalma, hogy az épület 
szűknek bizonyult. Néhány lépésnyire a régi bazártól építette 
ugyancsak hódító Mehemed az új bazárt. Teljesen a régi bazár 
mintájára. Azon külömbséggel, hogy némely kapubejárathoz kő- 
lépcsők vezettek. Leginkább selyem- és szövetárúkat lehetett eb- 
ben vásárolni. Ugyancsak ügynökök közvetítették itt is a keres- 
kedést, hamalok hordták az árút, csak a forgalomban, a lany- 
hább keresletben nyilvánult a külömbség. Különösen a tükör- 
készítők és festékkereskedők voltak számosan. E két, később 
egyesült bazáron kívül Galatában a kikötőben volt nagyobb 
bedestan, árúház. Szintén a régi carsi mintájára épült, de annál 
jóval kisebb volt. Csak kétszáz kereskedőjéről tud Evlija, ezek 
jórésze görög volt. Nem is fejlődhetett ott keleti kereskedőház, 
hová az európaiak mindig sűrűbb letelepedése az egész életnek 
európai jelleget kölcsönzött. A Oalatában lakó görög európai 
divatnak kezdett hódolni, s szívesebben vett a közeli Péra ne- 

gyedben, hol ha portékáját drágábban fizette is, meg volt győ- 
ződve, hogy jobb és divatosabb a keleti módra áruitaknái. 

EvLiJA a galatai árúházzal kapcsolatban említ fel néhány 
foglalkozást, melyek töbnyire európai eredetűek, habár mind- 
egyiknek megvan a maga mohamedán vagy más keleti pirje. 
Ilyenek a spárgakészítők, a czérnatekercskészítök foglalkozása. 
A kanalasok és dobozkészítők. Az előbbiek még ma is csak ide- 
gen vagy legalább is konstantinápolyi törökök számára készítenek 
kanalakat, mivel a török nép legnagyobb része még ma is kezé- 
vel eszik. EvUja nem felejtette ki a fogpiszkálók készítőit, kiket 
a mohamedánvilágban némi tisztelet vesz körül, mert a próféta 
nagyon kedvelte a csinos fogpiszkálókat. A fürdőpapucskészítökkel 
záródik ez a csoport, mely mintegy kiegészíti készítményeivel a 
török házi berendezést. 

Az utánuk következendő mesterségek között innét csetepa- 
téra került a dolog. Az építőmunkások és zenészek, hangszer- 
készítők akarták egymást a menetben megelőzni. A szultán köz- 
benjárására volt itt is szükség, de az építészek nem akartak 
tágítani a felség előtt is ismertették igényeiket. Azt hangoztatták, 
hogy ők építik a szultán díszes palotáit, a dsámikat, síremlékeket, 
várakat, raktárakat, ők fontos és nélkülözhetetlen személyek. 
Evvel szemben a zenészek csak azt említhették, hogy ők a szul- 
táni fény és pompa legkiválóbb képviselői, az ö működésük adja 
meg a szultáni környezetnek azt a tisztelet parancsoló megjelenést, 
az ö jelenlétük árulja el a nagy urat stb. háborúban az ö hang- 
szereik hangjai új bátorságot öntenek a lankadókba. Lecsepülik 
az építészeket, kik között, «mindenféle szedett-vedett népség* 
van, holott ők mindnyájan művészek. A szultánt úgylátszik meg- 
hatotta a védekezés, és elrendelte, hogy a zenészek megelőzzék 
az építészeket. 

Legelői a katonabandák vonultak. Leghíresebbje a szultáni 
kert bejáratánál, ott körülbelül, hol ma a vonat hatol be a szul- 
táni kertbe, fekvő Demirkapui kaszárnya (ma lovas kaszárnya) 
bandája volt. Közepén nagy négyszögletű torony van. Minden 
este vacsoraidő után három darabot játszottak el, úgyszintén 
reggel, virradóra. Ha pedig valaki szultáni kegyben részesült, 
azt külön üdvözlik, miért ajándékokat kaptak. De — mondja 
EvLTJA — ezenkívül is nagy zsoldjuk volt. A hódító Mehemed 

szultán több bandát létesített, melyek egyike Jedi-Kule, a hír- 
hedt Héttoronyban játszott este és reggel, a többi Konstanti- 
nápoly kerületeiben fújt ébresztőt és imát. E kerületek {Ejub, 
Kasim Pasa, Galata, Top-hane, Besiktas Ruvieli Hisari, Jeni 
Köjy Kavak, Bejkoz Anadolu Hisari, Üsküdar, Kiz-Kulesi) Me- 
hemed szultán idejében még végvárakként szerepeltek. Körülbelül 
ezer ember volt ezekben a XVII. században, mint zenész al- 
kalmazva, kiknek rendes zsoldja nem lévén, csak abból éltek a 
mit lakomák, ünnepségek alkalmából kerestek. Az összes bandák 
felett egy Mehterhaél, bandafö állott, kinek engedélyét ilyen 
ünnepi szereplésre ajándékkal lehetett megnyerni. 

Hosszú sorban következnek ezután az egyes hangszerek 
művelőinek leírása. A nagy üstdob áll legelöl. Akkora volt, mint 
egy fürdőház kupolája s tevéken, elefánton szállították. Hasz- 
nálatba rendesen csak a hajrám ünnepen jött, midőn tizenkét 
köv^t jelenlétében megdongatták őket. A kisdobosok Orchan 
fejedelemtől veszik eredetüket, kinek sírján Brussában máig ott 
lóg valami dobhoz hasonló hangszer. A féldob, a fiatal házasok 
mulatozó emberek hangszere. Nem is igen kedvelték a moUák, 
és Arábiában tilos a használata, de Törökországban akkortájt 
mint most széltében divatos. Mint az összes hangszerek legöre- 
gebbikét Evlija a rehab, a három húros hegedűt említi. Héber 
eredetű, Evlija Salamonra vezeti fel eredetét. Ennél csak az 
orgona tökéletesebb, melyet ugyan keleten találtak fel, de ma 
Európában készítik. Bőven ismerteti az orgonát a további lapokon. 

A furulya, a pásztorsíp, mely majd minden népnél első 
kísérlet volt a zene megismerésében és a hangszerkészítésben, 
a törökhöz a perzsáktól került. Két hangszernek Pythagoras a 
feltalálója, a Pán sípjának és egy más, Evlija szavaiból meg 
nem határozható húros hangszernek, melyek hangjai az ember- 
nek új életet kölcsönöztek. E két mondai hangszer után a külön- 
féle sípok százféle faja következik, melynek felsorolásával Evlija 
ismét bámulatos tudását és türelmét bizonyítja. Majd az akro- 
batákra tér. Konstantinápolyban, a fővárosban gyűlt össze az 
akkori mohamedán világ artistáinak színe-java. A pehlivanok, 
akrobaták és az ezekkel egysorsú színészek, kiknek leírása len- 
tebb következik, szolgáltatták a török nép mulatságát. Pénteken 
vagy a keresztény negyedekben vasárnapon tömegesen keresték 



42 

fel ezek bódéit s mutatványaikban gyönyörködött a város apraja- 
nagyja. Akkor ezek a mulattató foglalkozások még sokkal job- 
ban es voltak terjedve, a vagyonosabbak külön házi mulatságokat 
rendeztek, melyre csapatosan hívták meg a leghíresebb erőmű- 
vészeket, színészeket, deklamátorokat, s maga a padisah is, ki 
népe közvetlen közelében, a páratlan fekvésű félsziget csúcsán 
épült Szerájban lakott, s nem volt úgy elzárva a külvilágtól 
mint ma, gyakran mulatott népének legügyesebb akrobatáinak 
mutatványain. Ez külömben is keleti kényurak és fejedelmek 
udvari fényéhez tartozott. A törpék, udvari bolondok, feltűnő nagy, 
erős és ügyes emberek még a hadjáratra is elkísérték a szultánt. 

EvLiJA tizenhárom akrobatát említ, kik lasszót dobtak vala- 
mi magas pontra és a lelógó kötélen oly magasra másztak, hogy 
az ember azt hitte az angyalokkal társalognak. így Galata tor- 
nyát is megmásztak. Legkiválóbb athleta Mehemed Celebi volt, 
ki szultáni kinevezéssel a többiek főnöke, vezetője lett. Alatta 
kb. kétszáz athléta volt. 

A kötélvető akrobatákon túltettek a tűznyelők, az árnyék- 
játékosok (jpehlivan'i-hajal'i'zil tasviran), a bábjátszók (kuklaház), 
a korsójátékosok (jpehlivan-i-gözeház), a palackjátékosok (éiée' 
bázjy pohárjátszók (kadehhaz), bűvész (hokkabáz), tojásjátszók 
(hajdabaz), papirosakrobaták (kjátbáz), tükörartisták (ajnebáz), 
kerekes artisták (carhbaz)y kardartisták (semsirbáz), majom- 
tánczoltatók (majmunbaz), kutyaszelidítők (kö^ekbaz), medve- 
dreszírozók (ajlbaz), és a többiek. Mindnyájan már a padisah elöfct 
is bemutatták ügyességüket, és a menetben olykép vonulnak fel, 
hogy annak leírására a toll képtelen. Zene kiséri őket, de nincs 
rendes bandájuk, mert sohasem tartózkodnak állandó helyen. Fegy- 
vertelenül, de annál nagyobb hűhóval vonultak fel a palota előtt. 

E víg és mulatságos foglalkozás leírása után Evlija az 
előbb háttérbe szorított építőmesterek, és az összes az építéshez 
tartozó foglalkozások leírásával végzi be a czéhek felvonulását. 
Mint külön szakasz csak a korabeli híres játékosok, zenészek és 
színészekkel foglalkozik, melyeknek kivonatolását ; bár helyük az 
akrobaták után lett volna, a sorrend megtartása végett én is 
legutoljára hagytam. 

Legelői az építőmesterek vonultak fel. Hetven pallér állt 
alattuk, kik mindnyájan oly jól voltak kiképezve, hogy az Aja 

Szófiát Yagy a Szulejmánie mecsetet felépíthették volna. Hetven 
ügynök, hetven csaus egész nap lovon járják be a várost é& 
környékét, és ha észreveszik, hogy valaki úgy épít házat, hogy 
a másét akadályozza, az építőt megbüntetik, az épületet pedig 
lebontják. Háromszáz kuktafoglalkozás tartozik az építőmesterek 
alá. Ezek mindnyájan mutogatják művészetüket a menetben. 
Az asztalosok, az ácsok kocsin vonulnak fel s folyton kiabál- 
nak: «hé, fát hozz, vágd el, aprózd felo, a téglarakók: « kö- 
vet ide, agyagot, meszet ide)>, a habarcskészítök, az üvegesek, 
gipszesek, sorban ülnek a kocsikon és kiki a maga mester- 
ségével foglalkozik, Közbe-közbe jókedvű tréfa sem volt eltiltva. 
A habarcsosok leöntik társaikat, vagy összeácsolnak két buzgó, 
munkájukba merült gipszesmunkást stb. A tégla- és mész- 
égetők, a márványszobrászok víg éneklés és kalapácsolás közben 
vonulnak. Kedvelt foglalkozás volt ez Konstantinápolyban. Aja 
Szófia közelében volt nagy műhelyük. A zsindely- és keramit- 
fedők többnyire örmények. Kőfaragók, lépcsőkészítök, kocsin ülve 
danolnak. Örmények továbbá a habarcskészítök jó része. Evlija. 
furcsa hehezetes török kiejtésüket arab betűkkel írja át: sehsen 
akhsani alup aghirdirim, jatmis vejsan olmaz)). Hogy Evlija stíl- 
jéről fogalmat szerezhessen az olvasó, a következő fejezetet szó- 
szerinti fordításban közlöm: ((Ejub negyed játékkereskedői ko- 
csikra rakták boltjaikat azt náddal, cserepekkel kis féldobokkal,^ 
hegedűkkel, egérrel és macskával és más eddig nem látott 
ördöngös játékszerrel díszítettek fel. E czéh csapatjában fehór- 
szakálú, festettszemű, borotvált harminczéves hálósapkás embe- 
rek vannak, kik fapapucsban járnak, némelyek fejét asszony- 
fejkötö takarja, ezek karjába áldajkáik, vagy apjuk csimpaszkod- 
nak, mire a menetben lépdelő fejkötős Kodsa Cselebi így kiált 
fel: ,0h dadám, ezt a játékszert akarom*, vagy ,azt nem aka- 
rom' s sírva, dobot vagy csörgőt verve vonultak tovább. Furcsa 
komédiás mesterség. ,De az utánzás hite igaz' iratik a fetvákban. » "^j 
A kocsigyártók At-Pazaron edirnei kocsit és hintát ké- 
szítenek, azonkívül számos művészi kis kocsit, melyeket kecs- 
kék, szamarak, erős kutyák húznak. A gerendakészítők cziprus, 



*) Valamely mufti által kiadott konkrét esetre vonatkozó jog- 
vélemény. 

dió, és platánfából készítenek szemöldökfákat. Ugyanígy az ágy- 
készítök^ a székesek aranyozott, festett székeket csinálnak. A ko- 
porsókészítök az életben levőket a túlvilágra figyelmeztetik az- 
által, hogy cyprusfából koporsót faragva vonulnak fel. Ezek élén 
pejk]eik, futáraik mennek, kik egymásnak szólnak. «Baba! jó 
ember volt. Isten nyugosztalja. » Mellettük körülbelül ötszáz 
sírásó lépked : mi is ásunk, kiáltják, s sokja e túlvilági helyzet- 
ről vesz példát. A hímzőrámakészítők boltjaikat hímzőrámákkal 
díszítik. így vonulnak fel a malmok kerekeinek készítői. Kocsi- 
jaikon egész malmot építettek fel akként, hogy a malomkerék 
a kocsi kerekeivel volt összeköttetésben s ezáltal forgott. A mal- 
mosok felvonulásán is megörült a szultán s tetszésének egy 
zacskó arany ledobásával adott kifejezést. így mutatták be ma- 
gukat és mesterségüket a kemenczekészítők, a kútmesterek. Ezek 
jórészben albánok voltak s mesterségükben nagy ügyességet 
nyertek. A föld belsejében négy-öt palotatelek nagyságban ásnak, 
s hatvan lépés hosszú nyílású kutat fúrnak. Ennek szájára egy 
vitorlát erősítenek, mely levegőt hajt be az ásott üregbe. A vizet 
aztán egy helyen egyesítve vezetékekkel, vízutakon, csatornákon 
keresztül tetszésszerinti helyre vezethetik. Munkásaik ásóval, 
kosarakkal lapátokkal felszerelve vonulnak elő a következő 
kiabálás közben : nislejelim, calUallm, hakklmiza bariéalim, sonra 
ise kart8alim» (dolgozzunk, igyekezzünk, istenünkkel kibéküljünk, 
aztán dolgunkhoz lássunk). Az örmény csatornaásók és tisztítók 
piszkos, ronda csapata következik utánuk, de — úgymond Evlija — 
annyit érnek, mint Egyiptom, mert ezek tartják tisztán Isztam- 
bolt. Ezeket az építészek és ácsok sejkhje, csausjoi, lovon, fegy- 
veresen követik, mire nyolcz katonabanda zárja be a menetet. 

Mint utolsó foglalkozás — az egész világon a megvetett 
színészek török képviselői a nevettetők, (hanende), a zenészek 
(sázende), komikusok (mutrih), tánczosok (rakkas), elöljárók 
(pisehjárün), az orta ojnuk megnyitói, vezetői, féldob verők 
(dajre-zemán), mimikusok (mukallid), bohóczok (mudhik), és 
paprikajancsik (kasmer), a kik többnyire törvénytelen születésű 
gyermekek voltak, vonultak fel. 

EvLiJA néhány híresebb színészről emlékezik meg. Ilyen volt 
Tokatli Dervis Omar Gülseni, kit különösen Szulejmán szultán 
kedvelt, s magával is hozott Szigetvár ostromára, hol Evlija 

atyjának sátortársa vala. Andblib Cselebi IV. Murád idejé- 
ben élt, Selanikli Ahmed, Ej^bjeli Hassan Celebi stb. váltak 
még ki. 

A foglalkozások felsorolása után Evlija szerfelett érdekes 
fejezettel zárja be útleírásának első kötetét. Felemlíti korában 
szerepelő leghíresebb játékosokat, színészeket, életrajzi adatokkal 
látja el az egyes kiemelkedő alakokat, azonkívül színdarabjaik, 
előadásaik mivoltáról tartalmi kivonatokat kŐzől. Könyvének e 
fejezetét nagy történelmi fontossága miatt, bár csak röviden 
kivonatolom. 

Legelőször a zenészekről ír. A féldobosok és furulyások 
voltak a török zene vezető hangszerei. Az utóbbiról azt hitték, 
hogy Fythagoras találta fel. Mint hangszer a hegedű is talált 
kiváló művelőkre. Nyolczvan személy volt akkortájt mint kiváló 
mester ismeretes. A síp, a pásztorsíp (naj) Mózestól vette ere- 
detét, ki pásztor létére sípolt. Különösen a tánczoló dervisek 
használták vallásos czeremóníájuk a zikr alkalmával. A dobot, 
tamburát háromszáz személy ápolta; a kanunt, a régi egyhúros, 
az összes húros hangszerek ősét megtaláljuk a XVII. században, 
mint ma is Konstantinápolyban. 

A török nemzeti, és máig is leginkább kedvelt hangszere 
az űd, a lant. Evlija oly művészeket hallott, kiknek játéka az 
embert méltán elbájolta. Ezek voltak a fő hangszerek. A sípok 
óriási számának is meg volt a maga képviselője. Evlija hatféle 
klarinétról (zurna) tud. Ezeken kívül felsorolja mindazt a hang- 
szert, melyet külföldről importáltak. így Iszpahánból származott 
egy kellemeshangú klarinét. Említ egy szamárbőgéshez hasonló 
hangot adó hangszert, mely kívülről ezüsttel volt bevonva. Ez 
is odatartozott a zurna^ik, a klarinétosok bandájába, mely lako- 
dalmak, ünnepségek alkalmából szolgáltatott víg zenét. Evljja 
megkülömbözteti a klarinéttól a közönséges sípot a düdiíkoi. 
Ilyen düdvköi kilencz fajtát ismer, melynek egyik faja a magyar 
síp. Ezt Erdélyben találta fel egy pap. Belsejében rezgő húrok 
voltak kifeszítve. Bővebb felvilágosítással azonban nem szolgál. 
Csak tizenöt ember értette használatának módját. Talán a fog- 
lyokkal jutott el ismerete Konstantinápolyba. Ismerte a dudát, 
a kornétot, melyet angolok készítenek. Hogy mily alapos tudású 
és pontos ember volt Evlua éppen ebben, neki joggal szükség- 

telén részleteknek tetsző kicsiségek felsorolásában nyilatkozik. 
A kürtöknél a hollandi tengeri ködkürt, az angol kürt, a réz- 
trombita, a palaczkalakú velenczei trombita, a perzsa eredetű 
dervistrombita megemlítése zenészembernek dicséretére vált volna 
a XYII. században. Hangszereik felsorolásában pontosabb, mint 
ma némely hangszerelést tanító könyv. 

Megemlíti a lengyel, Danzig városából származó szájtam- 
burát, az üveg-, fazékkopogtatók egynéhány fajtáját, a kéz- 
csattogtatók, findsacsörgetöket mint a külső zenei hatások elő- 
idézőit, s zenei fejezetét * a csalogányutánzók hangszerével 
fejezi be. 

El kell bámulnunk Evlija bő tudományán és minden iránt 
való érdeklődésén. Neki magának sem tűnik tudománya termé- 
szetesnek, s kérdezteti az olvasót, vájjon hol tanulta a « hiányos 
szolga » ezt a sok hangszert. Felelete egyszerű : Bejártam Arábia, 
Perzsia, Svédország, Németország, Lengyelország, Csehország, Don, 
Kirgiz, Dánia, Danzig vilajetének és országok királyának palotáit, 
és ezen idő alatt ezer vagy tízezer fajtájú zenészszel találkoztam. 
Nevüket, hangszerük minőségét mind feljegyeztem, s ha rákerül 
a sor, a további kötetekben még szó lesz róluk, most csak a 
konstantinápolyiakról akartam beszélni. Utal azonban Nihani 
ÍJELEBinek a zenészekről szóló könyvére, melyet felhasznált. 

Már fentebb említettem, hogy a XVII. században, midőn 
a birodalom még három világrészre terjedt ki, s pénzügyeit a 
fejedelmi udvar kiadásai nem tudták oly mértékben gyengíteni, 
hogy azok a befolyt hadisarczból, az elfoglalt területek jöve- 
delméből helyre nem állíttattak volna, a vagyonosabb osztály, 
törökös, nemzeti életének egy főmegnyilvánulása a konstanti- 
nápolyi színészek és színjátékok voltak. Alkalom erre bőven kínál- 
kozott, születésnapok, körülmetélés, lakodalom mind fényesen, 
mulatsággal ünnepeltettek. A lehetőleg elképzelhető nép került 
ilyen alkalmakkor össze, kik a társaságot reggelig tartották jó 
kedvben, s díj fejében tányéroztak a jelenlevők között. Némelyek 
egy éjjel ezer piasztert (egy piaszter 22 fillér) is gyűjtöttek össze, 
mi a XVII. században Törökországban, hol ma is harmincz kraj- 
czár Vi kiló hús, vagyon volt. 

Ezek a mulattató művészek több alosztályra oszolnak, a 
szerint, mily mókának szentelték magukat. Összesen körülbelül 

háromszázan voltak s csí^patokra oszoltak.*) Minden csapat (kol) 
élén egy vezető állott, a legügyesebb, vagy legöregebb színész, 
kinek nevéről hívták az egész csapatot. A mi ezek társadalmi 
helyzetét illeti, a legalsóbb néposztályból kerültek ki. Evlija 
városi gyerekeket említ, (sehir ölani), mi alatt valami csa- 
vargót érthetett. Legtöbbje törvénytelen származású, czigány, 
görög, örmény, zsidó. Mohamedánokról ritkán esik szó. Műkö- 
désük tánczból, zenélésből, úgynevezett olcsó vicczekből (u^uz 
faslj állt. Jóval ma-gasabb intelligencziájú egyénekből álltak az 
utánzók (mukallid). Sokat beszéltek ezekről a tudós hodsák, s 
vitatták, vájjon a seri'at értelmében megengedett-e az utánzás. 
EvLiJA is mesél hagyományokat, melyek szerint a prófétának 
semmi kifogása nem volt az utánzás ellen, s a mukallidok szá- 
mára nyitva áll a paradicsom. 

Mint kútfő igen fontosak Evlija adatai a Karagöz játékra 
vonatkozólag. Ez árnyjátékok, melyek arab és görög forrás- 
ból erednek, ma is elterjedtek még Törökországban. Eredetükre 
nézve sok monda forog közkézen. Evlija adataival gazdagon 
hozzájárult a karagöz játék törökországi történetének ismeretéhez. 
Adatait legújabban használta fel Kunos Ignácz sajtó alatt levő 
nagybecsű munkájában a török színjátékokról, ezért bővebb tár- 
gyalását itten feleslegesnek tartom s az említett munkára hívom 
fel az olvasó érdeklődését.*-^) 



*) E tánczoló és nevettető czéh főfoglalkozása azonban, melyből 
jövedelmének legnagyobb részét húzta, a paederastia volt. Evlija is utal 
erre nyelvével. Hol a tánczolóknak fellépéséről ír, nem tartózkodhatik, 
hogy az elragadtatás hangján ne emlékezzék meg róluk. Rendesen kaszta- 
nyettel ugráltak, tánczoltak az ünnepi menet élén, vagy a korcsmában; 
nőies kinézéstik, nőies mozdulataik feltűnőek voltak. Nőiesen öltözködtek 
is. Nadrágjuk elől-hátul fel volt hasítva, rövid selyemkabátot viseltek, 
hajukat megnövesztették és virággal fonták át. Foglalkozásukat a ((sze- 
relmeseké (mahbübf dost)-ne'k fülük mögé dugott virágcsokor árulta el, 
homlokukat rendesen szolgálatuk fejében elnyert aranypénzekkel övezték. 
Tánczuk közben a « szerelmes • nézők tetszésüket a homlokra nyomott 
csók, vagy aranypénzdarab által nyilvánították. Tánczuk a görög Cynádok 
tánczához lehetett hasonló, melynek neve siJdnnis. Paederastiát sejtetni 
«ngedő mondatok sűrűn fordulnak elő EvLUÁnál, a török irodalom némely 
kiváló terméke pedig neki van szentelve. Lásd Karsch-Haack berlini 
tanár sajtó alatt levő munkáját: Das gleichgeschlechtliche Lében IL Bd. 
**) Ignaz Kunos: Türkisches Volksschauspiel: Kel. Szemle 1907. 

A víg, nevettető, könnyelmű életű színészekkel kellett 
volna a nagy menetnek záródnia, de a szultán parancsára a 
hozaíözók és kocsmárosok, kik a menetből « istentelen » foglal- 
Ij^ozásuk miatt kimaradtak, leghátul lépkedtek foglalkozásuk aljas 
volta jeléül. A boza erjedt köles, árpa vagy gyümölcslékészítöi 
nemsokára csak a történelem emlékei közé fognak soroztatni. 
Ma csak egy-két bozafőzö van Konstantinápolyban. Kiszorította 
őket a józanabb serbetek tízfélesége, vagy a mindinkább terjedő 
törköly, a ráki. A XVII. században még nagy számmal vannak 
képviselve. Ezeröt ^o^rdfőzőröl beszél Evlija. Nagyon fontos ital volt 
ez akkor, de csak mórsékletes élvezete volt megengedve. A ki sok 
bozdt iszik — úgymond — öregségére megbénul és mankóra lesz 
szüksége. A hadseregben kellemes ital volt. Azt mondták róla, hogy 
szomjatoltó volta mellett, erősít, és az éhséget is elűzi. Készítői 
tatár czigányok. A többi szeszes italkészítő ezek kuktái voltak. 
Ilyen kuktafoglalkozás volt a darából készült bozdkészíiéB, 
Fehér volt, mint a tej és kellemes ízti. A sejkhek és tudósok 
kedvelték nagyon. Viselős asszonyokkal itatták, azt tartván, hogy 
a gyermek fejlődését segíti elő, gyermekágyasoknál pedig a tej 
mennyiségét növelte. Evlija leírja még a bejárfc országok külön- 
féle bozdhoz hasonló italait, s, bár ebben is óriási a tapasztalata, 
bevallja, hogy sem italt, sem játékot, sem szerelmeskedést nem 
kedvel, csak ha senki sem látta, hódolt a dohányzás jóillatá 
istenének. A többi Evlija által felsorolt ital is mind ismeretes 
nálunk, a mét, melyet a keletiek szerint Plató talált fel, a 
ráki, a törköly és a must. A « gyalázatos » bormérők, borkeres- 
kedők, s gyakran borgyártók is, zárták le a nagy menetet, mely 
a szultáni palota előtt felvonult. Kelet összes városai között 
Konstantinápolyban volt a legtöbb bormérés. Többnyire spanyol 
zsidók voltalt a kocsmárosok, s üzleteik a város falaihoz közel 
feküdtek. Sűrűn találkozhattak velük a Boszporusz partjain 
fekvő falvakban is. A külömböző borfajok, melyeket Evlua 
említ, a meggybor (viéne sarabi) (remman éarabi), granatalma- 
bor, datolyabor (hurma sarabi), eperbor (dut sarabi), dinnyebor 
(karpuz sarabi) stb. 

Ez óriási menet, melyben hatszáz czéh szerepelt, negyven- 
hat csapatban vonult végig a szultáni palota előtt. Minden 
egyes csoportnak a tisztelet jeléül Hosrev pasa sírja, Isztambol 

fcoáyának haza előtt el kellett lépnie, mert Isztambol mollája 
az összes foglalkozások magaviseletére ügyel, és annak hatás- 
körébe tartoznak. 

E felvonulás megtarthatásáért három nap, három éjjel 
szünetelt a munka Konstantinápolyban. Az előkészületek az 
egész várost lázban tartották. Evlija Allahnak adott hálával 
fejezi be a czéhek felsorolását, ki megengedte neki, hogy a 
lehetetlennek látszó leírást elvégezhesse. 

Azon kérdésre, mennyi lehetett Konstantinápoly lakossága, 
Evlija a következő számokat adja, melyek szerint 3036 sejjid^ 
3000 tudós (ulema) 2200 sejkh, 3005 prédikátor és 3006 imám 
volt a fentebb leírt foglalkozásokon kívül. Andreossy gróf, ki 
1810 körül járt Konstantinápolyban, a lisztszükségletből hatá- 
rozta meg a város lakosságát, melyet kb. 64fO,000-re becsült.-^^) 

Evlija végezetül Murád szultán uralkodása alatt élt költők 
és elménczeket sorolja fel. Felsorolásában nem említi meg min- 
dig az illető költő művét, de annyival gyakrabban halmozza el 
dicséretével. Neveiket ma hiába keresnők az irodalomtörténet- 
ben. Müveik majd mind elvesztek, európai ember szemei elé 
legalább még eddig nem kerültek. A költők szultánja Nef'i 
CseIjEBI, kinek sem az arab^ sem a perzsa nyelvben nem volt 
vetélytársa, Sagir Eijazi Celbbi a kasidéhen tündöklött ; Vahdeti 
efendi az ötsoros vers művésze, Azmi^zade, a négysoros versekkel 
szerzett magának hírt. Sami^ arab kasidék kiváló művelője, a 
Boszporusba fulladt. Sejehulislam Jahja efendi Zejli-sakaik 
czímű könyvet írt. Hubbi efendi a történelemtudományban ért 
el nagy jártasságot. Serif Sabbi a találós mesék és kérdések 
feladásában. Hassak Küfbi Behaji a szatírát művelte. Mesbebi 
ötös, hatos verseket költött, Mantiki efendi egy Sdki-náme 
(Pohámokvers) szerzője volt. A szultán jelenlétében Tifli Őselebi 
olvasta fel Sahnámejét, e mellett szép divánja, versgyűjteménye 
volt. Ezenkívül Tarzi efendinek Zület-náme (nyomorúság verse) 
müve ismeretes. 



*) Voyage á Fembouehure de la mer-noire, ou essai sur le Bospore 
et la partié du Delta de Thrace comprenant le systéme des eaux, qui 
abreuvent Gonstantinople par le Comte Andreossy. Paris 1818. 

4 

A költők után megemlékezik Evlua azon foglalkozásokról, 
melyek nem mesterségek a szó szoros értelmében, s müvelésük 
az egyén valami felső adományához van kötve. Ilyenek az ezer- 
mestereid (hezarfen ustadi) és ^emsid-kjárok különféle bttvös-bájos 
foglalkozása. 

Fenni Cselebi a « gyalázatos Ibli8nek» (ördögnek) ad lecz- 
kéket, bolhákat zár kalitkába és tanítja őket. A kormányozható 
léghajó eszméje is megfordult a jámbor törökök fejében. Ahmed 
Cselebi O/c-mejdánon, a nyiltéren sas szárnyak segítségével 
igyekezett és « tanított » röpülni. Egy izben Murád szultán előtt, 
ki a palotából szemlélte őt, a Galata-toronyból a Lodos széllel 
áz ázsiai Szkutari egyik terére röpült. A szultán merészségéért 
megajándékozta, de mert «ilyen bátor emberek)) közelsége, kik 
ha valamit elhatároznak, végrehajtják, veszélyes lehet, jobbnak 
tartotta Ahmedet jó messze, Algirba száműzni. 

Néha tréfával is egyesítettek ilyen merész vállalkozást. 
Gyanús, vájjon csakugyan megtörtént-e a következő eset, de ha 
az egész csak koholmány lenne, Evlua kétszáz évvel előzte meg 
az ((Utazás a holdba » szellemes íróját. 

Valami Lagrt Hassan nevű « merész ficzkó)> a szultán lányá- 
nak születésnapjára egy nagy löveget készített, melylyel a padisah 
jelenlétében az «égbe» lövette magát, hogy az angyalokkal cse- 
vegjen, és Jézus üdvözletét hozza az uralkodónak. Vállalata 
szerencsésen sikerült, eszméletét nem vesztette el, s midőn a 
szédítő magasságból lefelé kezdett zuhanni, sastoUakból készült 
szállóemyővel ereszkedett le. 

Sok más ilyen művész, bűvész, kik egyike titkos jeleket írk 
egy kőre, mely azután folyton utána gurult, nyerte meg Murád 
khán tetszését. 

Evlua első kötete, mely Isztambol csodaszépségeinek le- 
írásával, csodás alapításával kezdődik, e légröpülőkkel fejeződik 
be. Mint mindenütt, kiemeltem a jellemző részleteket. Evlua 
sehol sem mutatkozik leírásában hanyagnak, felületesnek, a száraz 
tényeket írja csak, saját kritikája, véleménye nélkül. Számbeli 
nagyításai keleti emberre vallanak. Nem is szabad azokat szó- 
szerint elfogadnunk. Némely szám mellékértelme, mint már a 
homerosi myriad a sok, a számtalan kifejezése, s nem a szám- 
érték megfelelő mennyisége. Szavahihetőségében nincs okunk 

kételkedni, mert speciálisan a czéhek leírásában, személyes hely- 
zetét nem érintő eset forog fenn, melynek adktait sem ' maga 
gyűjtötte, hanem egy hivatalos, és az akkori viszonyok közt el- 
képzelhető pontosságú összeállításból, népszámlálásbór vette. 
Munkája nagy fontosságú azonban nemcsak philologiai, hanem 
kultúrtörténeti szempontból is, és ezért kívánatos volna, hogy 
művének többi kötetei, melyeket ma csak nehezen megközelít- 
hető kéziratokban bírunk, mihamarább kiadattassanak. Szerény 
munkámat azon reményben zárom, hogy talán ráfordítja a 
magyar tudományos világ figyelmét azon körre, melynek műve- 
lése, mint rokon népnek, a magyaroknak volna első sorban köte- 
lessége, s melyekben a német, franczia, angol és orosz tudósok 
rég felülmultak, s melyhez mi a legcsekélyebb részben járultunk 
hozzá : a török népek történeti, politikai és vallási viszonyainak 
ismeretére ! 

